ആത്മവിശ്വാസത്തോടെ ജാഗ്രതയോടെ വിദ്യാലയങ്ങളിലേക്ക്… കോവിഡ് പശ്ചാത്തലത്തില് ശ്രദ്ധിക്കേണ്ട കാര്യങ്ങള് | Newsthen l The news interactive\nആത്മവിശ്വാസത്തോടെ ജാഗ്രതയോടെ വിദ്യാലയങ്ങളിലേക്ക്… കോവിഡ് പശ്ചാത്തലത്തില് ശ്രദ്ധിക്കേണ്ട കാര്യങ്ങള്\nNews Then 31 December 2020 No Comments covid19k.k shylaja teacherkeralaschool\nതിരുവനന്തപുരം: കോവിഡ്-19 മഹാമാരി പൂര്‍ണമായും കെട്ടടങ്ങാത്ത സാഹചര്യത്തില് വരുന്ന അധ്യയന കാലത്തെ ആത്മവിശ്വാസത്തോടെ എന്നാല് ജാഗ്രതയോടെ നേരിടണമെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര്.\nസംസ്ഥാനം ഇപ്പോഴും കോവിഡില് നിന്നും മുക്തമല്ല. പല സ്ഥലങ്ങളും കോവിഡ് ഭീഷണിയിലാണ്. യു.കെ.യില് കാണപ്പെട്ട ജനിതക മാറ്റം വന്ന അതിതീവ്ര വ്യാപന വൈറസ് ഇന്ത്യയിലും റിപ്പോര്‍ട്ട് ചെയ്തിട്ടുണ്ട്. കോവിഡിന്റെ ആശങ്കയ്ക്കിടയില് ഈ വര്‍ഷത്തെ പഠന പ്രവര്‍ത്തനങ്ങള് ഓണ്‍ലൈന്‍വഴിയാണ് നടത്തിയത്. പക്ഷെ പൊതുപരീക്ഷയുള്ള പത്താം ക്ലാസും പന്ത്രണ്ടാം ക്ലാസും മറ്റ് കോളേജുതല ക്ലാസുകളും ഇനിയും അടച്ചിടാന് സാധിക്കില്ലല്ലോ.\nജനുവരി ആദ്യവാരത്തോടെ സ്‌കൂള്, കോളേജുതല ക്ലാസുകള് ആരംഭിക്കുകയാണ്. വിദ്യാര്‍ത്ഥികളാരും തന്നെ പേടിച്ച് സ്‌കൂളിലെത്താതിരിക്കരുത്. എല്ലാ മുന്നൊരുക്കങ്ങളും നടത്തിയിട്ടുണ്ട്. ആത്മവിശ്വാസത്തോടെ ഒരധ്യയന വര്‍ഷം വൈകിയെങ്കിലും നമുക്കാരംഭിക്കാം. പക്ഷെ എല്ലാവരും ആരോഗ്യ വകുപ്പും വിദ്യാഭ്യാസ വകുപ്പും നല്‍കുന്ന മാര്‍ഗനിര്‍ദേശങ്ങള് കൃത്യമായി പാലിക്കണമെന്നും മന്ത്രി വ്യക്തമാക്കി.\nPrevious Previous post: മോഹന്‍ലാലിന്റെ അഭിനയ മികവില് ശ്രദ്ധിക്കപ്പെടാതെ പോയ കഥാപാത്രമാണ് ലേഖ: ബ്ലെസി\nNext Next post: കാമുകിയെ കാണാന് കാമുകന്റെ തുരങ്കപാത


'ഞാൻ പോസിറ്റീവാണ്, ആ ട്രോളുകൾ പ്രയാഗയും പോസിറ്റീവായിട്ടാണ് എടുക്കുന്നത്' | script writer actor bibin george interview Oru Pazhaya BombuKatha Shafi Kattapanayile HrithikRoshan\nJul 13, 2018, 12:38 PM IST\nഞാന് പോസിറ്റിവാണ്.. എല്ലാ കാര്യവും പോസിറ്റിവായി എടുക്കാനാണ് ഞാന് ആഗ്രഹിക്കുന്നത്.\nഅശ്ലീലം കലർന്ന, മനംപിരട്ടുന്ന തമാശകൾക്കിടയിൽ മലയാളത്തിന് വലിയൊരു ആശ്വാസമായിരുന്നു അമര് അക്ബര് അന്തോണിയും കട്ടപ്പനയിലെ ഋത്വിക് റോഷനും. നിത്യജീവിതത്തിൽ നിന്ന് ഒപ്പിയെടുത്ത ഈ തമാശകൾ കണ്ടും കേട്ടും മലയാളം ശരിക്കും തിയ്യറ്ററുകളിൽ ചിരിച്ചുമറിഞ്ഞു.\nഎന്നാൽ, ഈ തമാശകൾക്ക് അക്ഷരങ്ങളിലൂടെ ജീവൻ പകർന്ന കഥാകൃത്തിന് ജീവിതം തമാശ മാത്രമായിരുന്നില്ല. പിന്നിട്ട വഴിയിലെ വെല്ലുവിളികളെയും സൗഹൃദങ്ങളെയുമാണ് ബിബിൻ ജോർജ് എന്ന തിരക്കഥാകൃത്ത് കൂട്ടുകാരൻ വിഷ്ണു ഉണ്ണികൃഷ്ണനൊപ്പം മലയാളം തലതല്ലി ചിരിച്ച തമാശകളാക്കി മെരുക്കിയെടുത്തത്. ബിബിൻ തൂലിക താഴെവച്ച് മറ്റൊരു വേഷമണിയുകയാണിപ്പോൾ. ചിരിയുടെ തമ്പുരാനായ ഷാഫിയുടെ പുതിയ ചിത്രം ഒരു പഴയ ബോംബ് കഥയിലെ നായകനാണ് ബിബിൻ. അഭിനയത്തിന്റെ ഇടവേളയിൽ മാതൃഭൂമി ഡോട്ട് കോമിനോട് തന്റെ എഴുത്തിന്റെയും അഭിനയത്തിന്റെയും അനുഭവങ്ങൾ പങ്കുവയ്ക്കുകയാണ് ബിബിൻ.\nഎന്താണ് ഈ പഴയ ബോംബ് കഥ\nഷാഫി സര് സംവിധാനം ചെയ്യുന്ന സിനിമയാണ് പഴയ ബോംബ് കഥ. സൂപ്പര് സ്റ്റാറുകളെ വെച്ച് മാത്രം സിനിമയെടുക്കുന്ന അദ്ദേഹം ആദ്യമായാണ് എന്നെപ്പോലൊരു പുതുമുഖത്തെ വെച്ച് സിനിമയെടുക്കുന്നത്. മുഴുനീള ഹാസ്യ സിനിമല്ല പഴയ ബോംബ് കഥ. ഹാസ്യവും പ്രണയവും സസ്‌പെന്‍സുമെല്ലാം ഇടകലര്‍ന്ന ഒരു മാസ്സ് എന്റര്‍ടെയിനറാണ്. എല്ലാ തരം പ്രേക്ഷനെയും തൃപ്തിപെടുത്തുന്ന സിനിമയാണ് ഒരു പഴയ ബോംബ് കഥ. ശ്രീകുട്ടന് എന്ന കഥാപാത്രത്തെയാണ് ഇതില് അവതരിപ്പിക്കുന്നത്.\nതിരക്കഥാകൃത്തില് നിന്ന് നായകനിലേക്ക്\nഒരുപാട് ടെന്‍ഷന് ഉണ്ടായിരുന്നു. പക്ഷേ എന്റെ ടെന്‍ഷന് എല്ലാം മാറ്റി തന്നത് ഷാഫി സാറാണ്. അഭിനയം അറിയുകയാണെങ്കില് അതാണ് എളുപ്പം. അതൊരു ദൈവാനുഗ്രഹമാണ്, അതിനിണങ്ങിയ ശരീര ഭാഷ അങ്ങനെ എല്ലാം തന്നെ ഭാഗ്യമാണ്. സ്ക്രിപ്റ്റ് വേറെ ഒരു ലോകമാണ്. ഒരു വരി എഴുതണമെങ്കില് ആയിരം വട്ടം ആലോചിക്കണം ചിലപ്പോള് ഒരു ദിവസം മുഴുവന് ഇരിക്കേണ്ടി വരും നല്ല ഒരു ഭാഗം എഴുതാന്. അങ്ങനെ ഒരുപാട് അധ്വാനം സ്‌ക്രിപ്പ്റ്റിന് വേണം എന്നാണ് എന്റെ അഭിപ്രായം. പിന്നെ വേറൊരു പ്രശ്‌നം എന്തെന്നാല് തിരക്കഥ നമ്മുടെ സൃഷ്ടിയാണെങ്കിലും സിനിമ വേറൊരു ലെവല് എത്തിയാല് എഴുത്തുകാർ അറിയപ്പെടാതെ പോകുന്ന അവസ്ഥയുണ്ടാകാറുണ്ട്. എന്തൊക്കെയാണെങ്കിലും തിരക്കഥയെഴുത്ത് ഞാന് നിര്‍ത്തില്ല. അതെനിക്ക് വളരെ പ്രിയപ്പെട്ടതാണ്.\nവിഷ്ണു എന്ന ആത്മമിത്രം\nവിഷ്ണു പണ്ടു മുതലേയുള്ള എന്റെ അടുത്ത സുഹൃത്താണ്. ഞങ്ങളുടെ രണ്ടുപേരുടെയും മനസ്സ് തന്നെയാണ് കട്ടപ്പനയിലെ ഋൃത്വിക് റോഷന്. അതിലെ കേന്ദ്ര കഥാപാത്രങ്ങളായ ദാസപ്പന്റെയും കിച്ചുവിന്റെയും സുഹൃദ്ബന്ധം പോലെ തന്നെയാണ് ഞങ്ങളുടെ ബന്ധവും. നമ്മളുടെ മനസ്സ് അറിയാവുന്ന കൂട്ടുകാരന് എന്നൊക്കെ പറയാറില്ലേ എനിക്കതാണ് വിഷ്ണു. ഞങ്ങള് വഴക്ക് കൂടാറുണ്ട് പക്ഷേ ഇതു വരെ ഒരു ദിവസത്തില് കൂടുതല് അത് നീണ്ടു പോയിട്ടില്ല. അവസാനം വരെ കൂടെയുണ്ടാവണമെന്ന് അതിയായി ആഗ്രഹിക്കുന്ന ഒരു സൗഹൃദമാണ് വിഷ്ണുവുമായിട്ടുള്ളത്.\nചാനലുകളിലെ ഹാസ്യ പരിപാടികള് എഴുതിയാണ് എന്റെ തുടക്കം. ഏഷ്യാനെറ്റിലെ കോമഡി കസിന്‍സാണ് ആദ്യത്തേത്. പിന്നീട് രസികരാജ, കളീം ചിരീം, ആടാം പാടാം തുടങ്ങി ബഡായി ബംഗ്ലാവ് വരെ ഞാന് എഴുതിയിട്ടുണ്ട്. പിന്നിടാണ് ആദ്യ സിനിമയായ അമര് അക്ബര് അന്തോണിയിലേക്ക് വന്നത്.\nനായകനിലെ എഴുത്തുകാരന്റെ സംഘർഷങ്ങൾ\nഅത് സ്വഭാവികമാണല്ലോ. ചില സീനിലൊക്കെ അങ്ങനെ തോന്നിയിട്ടുണ്ട്. നമ്മുടെ ലോജിക്കിന് നിരക്കാത്ത കാര്യം വരുമ്പോഴൊക്കെ അത് തുറന്നു പറഞ്ഞിട്ടുമുണ്ട്. എന്നുവച്ച് അത് മാറ്റിയില്ലെങ്കില് അഭിനയിക്കില്ല എന്നല്ല. ഞാന് എന്റെ അഭിപ്രായം പറയുന്നു എന്നു മാത്രം. ഒരു എഴുത്തുകാരന് ആഗ്രഹിക്കുന്ന രീതിയില് അഭിനേതാവ് കഥാപാത്രമാവാന് ആഗ്രഹിക്കില്ലേ. ഞാന് ചെയ്ത സിനിമയിലെ അഭിനേതാക്കള് മുഴുവന് അങ്ങനെ നിന്നുതന്നിട്ടുണ്ട്. എഴുത്തുകാരന്റെ ചിന്തകളെ എനിക്ക് വ്യക്തമായി അറിയാം. അത് കൊണ്ട് തന്നെ എഴുത്തുകാരന് ഉദേശിക്കുന്ന രീതിയില് നിന്ന് കൊടുക്കേണ്ടത് എന്റെ ഉത്തരവാദിത്തമാണ്. ഇതിലെ ശ്രീക്കുട്ടൻ എന്ന കഥാപാത്രത്തെ അവര് പറഞ്ഞ രീതിയില് ഉള്‍ക്കൊണ്ടാണ് ചെയ്തിരിക്കുന്നത്. സംശയം വരുമ്പോള് അവർക്ക് പറഞ്ഞ് മനസ്സിലാക്കിക്കൊടുത്തു. അവര്‍ക്കും എനിക്കും ബുദ്ധിമുട്ട് വരാത്ത രീതിയിലാണ് ചെയ്തിരിക്കുന്നത്.\nകാലിലെ ബുദ്ധിമുട്ട് വില്ലനായോ\nഏയ് അങ്ങനെ പറയത്തക്ക ബുദ്ധിമുട്ടൊന്നുമില്ല. ഡാന്‍സ് ചെയതപ്പോഴും ആക്ഷന് സീന് ചെയതപ്പോഴും കാലിന് നീര് വന്നിരുന്നു. ഒരു പരിധിയില് കൂടുതല് കാലിന് സ്ട്രെയിൻ കൊടുത്താല് നീര് വരും. എനിക്ക് വളരെ ചെറുപ്പത്തില് തന്നെ ഇടതുകാലിന് പോളിയോ വന്നിരുന്നു. പക്ഷേ ഞാന് പോസിറ്റിവാണ്.. എല്ലാ കാര്യവും പോസിറ്റിവായി എടുക്കാനാണ് ഞാന് ആഗ്രഹിക്കുന്നത്.\nഞാന് ചെയ്ത സിനിമകളില് അശ്ലീലം മനഃപ്പൂര്‍വം ഒഴിവാക്കിയതാണ്. എന്റെ അമ്മ, ചേച്ചിമാര് എന്നിവരുടെ കൂടെ ഞാന് ഇരുന്ന് കാണുമ്പോള് ആരും അയ്യേ എന്നു പറയരുത്. മാന്യമായ തമാശയായിരിക്കണം എന്ന നിര്‍ബന്ധം ഉണ്ടായിരുന്നു. ഇനി ഭാവിയിലും അത്തരം സിനിമകളേ ചെയ്യു. ഫാമിലിയായി കാണാന് പറ്റുന്ന കോമഡി പരിപാടിയെ ചെയ്യുന്നുള്ളു. തമാശകൾ എനിക്ക് എന്റെ ചുറ്റുപാടുളില് നിന്ന് കിട്ടിയതാണ്. വളരെ സാധാരണക്കാരുടെ ഇടയിലാണ് ഞാൻ ജീവിക്കുന്നത്. സിനിമയില് വന്നശേഷവും അങ്ങനെ തന്നെ. ഞങ്ങള് കൂട്ടുകാര് ഒത്തുചേരുമ്പോള് ഉണ്ടാവുന്ന തമാശകളുമൊക്കെയാണ് എന്റെ എഴുത്തിലുള്ളത്. അനുഭവങ്ങള് തീര്‍ന്നാൽ ഞങ്ങളുടെ എഴുത്ത് തീര്‍ന്നുവെന്ന് വിശ്വസിക്കുന്നവരാണ് ഞാനും വിഷ്ണുവും.\nസൗഹൃദങ്ങളാണല്ലോ പ്രധാന കഥാതന്തു\nസൗഹൃദങ്ങള് തന്നെയാണ് എന്റെ ജീവിതം. എന്നെ സപ്പോര്‍ട്ട് ചെയ്യുന്നതും എല്ലാം അവരാണ്. ഞങ്ങള്‍ക്ക് ചെറിയ ഒരു സൗഹൃദ കൂട്ടായ്മയുണ്ട്. മനസ്സ് എന്നാണ് പേരിട്ടിരിക്കുന്നത്. ഇരുപതൊന്നോളം പേര് ആ കൂട്ടായ്മയിലുണ്ട് സമുഹത്തില് പലതരത്തിലുള്ള ജോലി ചെയ്യുന്നവരുണ്ട്. സ്‌ക്രിപ്റ്റ് വായിച്ച് ഇവര് ഓ.കെ പറഞ്ഞാലേ ഞങ്ങള് അടുത്ത ഘട്ടത്തിലേക്ക് പോവുകയുള്ളു. പിന്നെ എന്നെ അറിയുന്നവര് പറയുന്നത് ബിബിന് ഒരു കോടി സൗഹൃദങ്ങളുണ്ട് എന്നാണ് എനിക്കെല്ലാവരും സുഹൃത്തുക്കളാണ്.\nസിനിമയിലെ സൗഹൃദങ്ങള് എല്ലാം എന്റെ ജീവിതത്തില് നിന്ന് പ്രചോദനം ഉള്‍കൊണ്ടുകൊണ്ടാണ്.\nകട്ടപ്പന ബോൾഗാട്ടിക്കാരൻ ധർമജനും ബ്രേക്കായിരുന്നല്ലോ\nധര്‍മജന് ഈ സിനിമയില് വേണമെന്ന് ഏറ്റവുമധികം വാശി പിടിച്ചത് ഞാനും വിഷ്ണുവുമായിരുന്നു. ഈ സിനിമയില് ധര്‍മ്മജന് നല്‍കാവുന്ന സംഭാവനയെ പറ്റി എനിക്ക് വ്യക്തമായ ബോധമുണ്ടായിരുന്നു. എന്റെ അഭിപ്രായത്തില് കോമഡി ആര്‍ട്ടിസ്റ്റുകള് ഇത്തരം റോളുകള് ചെയ്താല് ജനം ഏറ്റെടുക്കും. കോമഡി മാത്രം ചെയ്യുന്ന താരങ്ങളുടെ സെന്റിമെന്റ്സ് പെട്ടെന്ന് തന്നെ ജനങ്ങള് ഏറ്റെടുക്കും.\nഷാഫി സാറിനെപ്പറ്റി പറയുകയാണെങ്കില് മാസ്സ് കൂളാണ് അദേഹം. മലയിടിഞ്ഞ് വീണാലും കാര്യങ്ങളെ കൂളായി നേരിടാന് കഴിവുള്ള മനുഷ്യനാണ്. അഭിനയിക്കാന് കോണ്‍ഫിഡന്‍സ് ഇല്ലായിരുന്ന എനിക്ക് ധൈര്യം തന്നത് സാറായിരുന്നു. തമാശയൊക്കെ പറഞ്ഞ് തെറ്റിയാൽ നമുക്ക് ശരിയാക്കാം എന്നു പറഞ്ഞ് എനിക്ക് ധൈര്യം തന്നു. ഷാഫി അഭിനയിക്കാന് സ്വാതന്ത്ര്യം തരുന്ന വ്യക്തിയാണ്. അതു കൊണ്ട് തന്നെ അദേഹത്തിന്റെ പടത്തില് അഭിനയിക്കുന്നവര്‍ക്ക പരമാവധി സാധ്യതകള് ഉപയോഗിക്കാന് സാധിച്ചിട്ടുണ്ട്.\nകട്ടപ്പനയിലെ ഹൃത്വിക്ക് റോഷന് മുതല് എനിക്ക് പ്രയാഗയെ അറിയാം. എനിക്ക് അനിയത്തിയെ പോലെയാണ്. പ്രയാഗയുടെ കുടുംബവുമായി എനിക്ക് വളരെ അടുത്ത ബന്ധമാണ്. പ്രയാഗ വളരെ പോസറ്റീവായിട്ടുള്ള കുട്ടിയാണ്. അവള്‍ക്ക് വരുന്ന ട്രോളൊക്കെ വളരെ പോസറ്റീവായിട്ടാണ് എടുക്കുന്നത്.\nകല്ല്യാണം ഗേൾ ഫാൻസിനെ കുറയ്ക്കുമോ എന്നു പേടിയുണ്ട്\nവീട്ടില് അമ്മയുണ്ട്. കഴിഞ്ഞ മാസമാണ് ഞാൻ വിവാഹിതനായത്. ഭാര്യ എം.എ ഹിന്ദി പഠിക്കുന്നു.. കല്യാണം എന്റെ ഗേള് ഫാന്‍സിനെ കുറയ്കുമോ എന്ന പേടിയുണ്ട് (പൊട്ടിച്ചിരി).\nഅടുത്ത നായകൻ ദുൽഖർ\nദുല്‍ഖര് സല്‍മാന് നായകനാവുന്ന തിരകഥയുടെ ആണ് അടുത്ത പ്രോജക്റ്റ്. ഞാനും വിഷ്ണുവുമാണ് എഴുതുന്നത്. ഇനി ഈ സിനിമയക്ക് ശേഷമേ മറ്റു പ്രോജക്റ്റുകള് ഉള്ളു.\nContent Highlights: script writer actor bibin george interview Oru Pazhaya BombuKatha Shafi Kattapanayile HrithikRoshan


നന്ദി അറിയിച്ച് കൈ കൂപ്പി പേരറിവാളനും, അമ്മയും; നെഞ്ചോട് ചേര്‍ത്ത് സ്റ്റാലിന്! കുറച്ചു ശുദ്ധവായു ശ്വസിച്ചതിനു ശേഷം ഭാവിയെക്കുറിച്ച് ആലോചിക്കുമെന്ന് പേരറിവാളന് – Sathyam Online\nചെന്നൈ: രാജീവ് ഗാന്ധി വധക്കേസിൽ കുറ്റവിമുക്തനായ പേരറിവാളനും അമ്മ അർപ്പുതം അമ്മാളും തമിഴ്നാട് മുഖ്യമന്ത്രി എം കെ സ്റ്റാലിനെ നേരിൽ കണ്ട് നന്ദി അറിയിച്ചു. സ്വന്തം നാടായ ജ്വാലാർ പേട്ടിൽ നിന്ന് അച്ഛനും അമ്മയ്ക്കും ഒപ്പം എത്തിയാരുന്നു പേരറിവാളൻ തമിഴ്നാട് മുഖ്യമന്ത്രി എംകെ സ്റ്റാലിനെ കണ്ടത്.\nചെന്നൈ വിമാനത്താവളത്തിൽ വച്ചായിരുന്നു കൂടിക്കാഴ്ച. മോചനത്തിനായി സർക്കാർ കൈക്കൊണ്ട നടപടികൾക്ക് ഇരുവരും നന്ദി പറഞ്ഞു. പേരറിവാളനെ ചേർത്തണച്ചുകൊണ്ടാണ് സ്റ്റാലിൻ സ്വീകരിച്ചത്. പേരറിവാളന്റെ മോചനം ഫെഡറലിസത്തിന്റേയും തമിഴ്‌നാടിന്റെയും ജയം എന്നാണ് എം കെ സ്റ്റാലിൻ പ്രതികരിച്ചത്.\n“ഞാനിപ്പോള് പുറത്തിറങ്ങിയിട്ടേയുള്ളൂ, മുപ്പത്തിയൊന്ന് കൊല്ലം നീണ്ട നിയമപോരാട്ടമായിരുന്നു. ഇനി കുറച്ച് ശുദ്ധവായു ശ്വസിക്കണം, അതിന് ശേഷം ഭാവിപദ്ധതികളെ കുറിച്ച് ആലോചിക്കാം…”പേരറിവാളന് പ്രതികരിച്ചു.


2 more dead bodies found from Kavalappara, rescue operations continues | കവളപ്പാറയിൽ നിന്നും2മൃതദേഹങ്ങൾ കൂടി കണ്ടെത്തി; ഇതുവരെ കണ്ടെത്തിയത് 48 മൃതദേഹങ്ങൾ - Malayalam Oneindia\nPublished: August 20 2019, 19:40 [IST]\nമലപ്പുറം: ഉരുൾപൊട്ടൽ കനത്ത നാശം വിതച്ച കവളപ്പാറയിൽ നിന്നും ചൊവ്വാഴ്ച രണ്ട് മൃതദേഹങ്ങൾ കൂടി കണ്ടെടുത്തു. തിരച്ചിലിൽ ഒരു മൃതദേഹത്തിന്റെ ഭാഗവും കണ്ടെടുത്തിട്ടുണ്ട്. ഉച്ചയ്ക്ക് മുമ്പും വൈകുന്നേരവുമായിട്ടാണ് രണ്ട് മൃതദേഹങ്ങൾ കണ്ടെടുത്തത്. ഒരു മൃതദേഹം പുരുഷന്റേതാണെന്ന് വ്യക്തമായിട്ടുണ്ടെങ്കിലും ആളെ തിരിച്ചറിയാൻ സാധിച്ചിട്ടില്ല. വൈകിട്ടോടെ കണ്ടെടുത്ത മൃതദേഹവും തിരിച്ചറിയാനായിട്ടില്ല. ഇന്നത്തെ തിരച്ചിൽ അവസാനിപ്പിച്ചിരിക്കുകയാണ്. വരും ദിവസങ്ങളിലും തിരച്ചിൽ തുടരുമെന്നാണ് ഉദ്യോഗസ്ഥർ വ്യക്തമാക്കിയിരിക്കുന്നത്.\nകവളപ്പാറയിൽ ഉരുൾപൊട്ടലിൽ ഒലിച്ചുപോയ വീടുകൾ നിന്നിരുന്ന സ്ഥലത്തിനടുത്ത് നിന്നാണ് മൃതദേഹങ്ങളും കണ്ടെത്തിയത്. ഈ ഭാഗത്ത് നേരത്തെ തിരച്ചിൽ നടത്തിയിരുന്നെങ്കിലും കുറച്ചു കൂടി ആഴത്തിൽ കുഴിച്ച് ശേഷമാണ് മൃതദേഹം ലഭിച്ചത്. ഉരുൾപൊട്ടലിൽ കാണാതായ എല്ലാവരുടെയും മൃതദേഹം ലഭിക്കുന്നത് വരെ തിരച്ചിൽ തുടരുമെന്ന് സ്ഥലം സന്ദർശിച്ച ജില്ലാ കളക്ടർ വ്യക്തമാക്കി.\nഇതുവരെ 48 മൃതദേഹങ്ങളാണ് കവളപ്പാറയിൽ നിന്നും കണ്ടെത്തിയത്. ഇനി 11 പേരെയാണ് ഇനി കണ്ടെത്താനുള്ളത്. അതേ സമയം സംസ്ഥാനത്തെ ചില ജില്ലകളിൽ കനത്ത മഴയ്ക്ക് സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നൽകുന്നത്. ഇടുക്കി, മലപ്പുറം, കണ്ണൂർ, കോഴിക്കോട് ജില്ലകളിലാണ് ജാഗ്രതാ നിർദ്ദേശം നൽകിയിരിക്കുന്നത്. നാല് ജില്ലകളിൽ യെല്ലേ അലേർട്ട് പ്രഖ്യാപിച്ചിട്ടുണ്ട്.\nകൂടുതൽ kerala flood വാർത്തകൾ\nഓപ്പറേഷൻ ബ്രേക്ക് ത്രൂ: കോയിത്തറ കനാലിൽ പ്രവർത്തനങ്ങൾ പുരോഗമിക്കുന്നു,ചെലവുകളും പദ്ധതി ഫണ്ടിൽ നിന്ന്\nകൊച്ചിയ്ക്ക് വെള്ളക്കെട്ടിൽ നിന്ന് മോചനം? ഓപ്പറേഷൻ ബ്രേക്ക്ത്രൂ സമയബന്ധിതമായി നടപ്പിലാക്കാൻ നിർദേശം\nപ്രളയത്തിൽ അടിഞ്ഞ മണൽ കടത്തുന്നുവെന്ന് ആരോപണം:പുഴ ശുചീകരണം തടഞ്ഞ് അയ്യൻകുന്ന് പഞ്ചായത്ത് പ്രസിഡന്റ്\nകൊവിഡിനിടയിൽ കേരളത്തിനെ കാത്തിരിക്കുന്നത് പ്രളയമോ, 2020ൽ സംഭവിക്കുന്നത്, പ്രവചിച്ച് വെതർമാൻ\nറോഡുകൾ പുനർനിർമ്മിക്കുമ്പോൾ ഗ്രാമീണ റോഡുകളെയും പരിഗണിക്കണം: ജില്ലാ വികസന സമിതി യോഗം\nkerala flood landslide monsoon rain malappuram കേരള പ്രളയം ഉരുള്‍പൊട്ടല് കാലവര്‍ഷം\n2 more dead bodies found from Kavalappara, rescue operations continues\nStory first published: Tuesday, August 20, 2019, 19:40 [IST]


ഗായത്രി സുരേഷ് പൊളിച്ചടുക്കി.. പരമ സുന്ദരി ഗാനത്തിന് ചുവടുവച്താരം..! വീഡിയോ കാണാം.. - സിനിമ പ്രാന്തൻ\nHome Videos ഗായത്രി സുരേഷ് പൊളിച്ചടുക്കി.. പരമ സുന്ദരി ഗാനത്തിന് ചുവടുവച്താരം..! വീഡിയോ കാണാം..\nമലയാളി ചലച്ചിത്രനടി ഗായത്രി സുരേഷ് മോഡലിംഗ് രംഗത്തിലൂടെ ചലച്ചിത്ര ലോകത്തേക്ക് കടന്നുവന്നതാണ്. എന്നു താരം മലയാള സിനിമ ഇൻഡസ്ട്രിയിൽ തറമൂല്യമുള്ള നടിമാരുടെ കൂട്ടത്തിൽ എത്തിയിരിക്കുകയാണ്. 2014 ളിലെ മിസ് ഫെമിന ആവാർഡ് കരസ്തമാക്കിയ നടി ആ വർഷം തന്നെയാണ് സിനിമ ഫീൽഡിലേക്കും എത്തിയത്.\n2014ൽ റിയലിസ് ചെയ്ത ജമ്‌നാപ്യാരി എന്ന കുഞ്ചാക്കോ ബോബൻ നായകനായ സിനിമയിൽ പ്രധാന കഥാപാത്രമാവാദരിപ്പിച്ചുകൊണ്ടാണ് ഗായത്രി പ്രേത്യക്ഷപ്പെട്ടത്. താരത്തിന്റെ ലൈഫ്യിലെ മികച്ച ഭാഗ്യം തന്നെയാണ് ഈ സിനിമ. പിന്നീടാങ്ങോട്ട് അജു വര്ഗീസിന്റെ ഒരേമുഖത്തിലും , ടോവിനോ തോമസിന്റെ ഒരു മെക്സിക്കൻ അപാരതയിലും, ചിൽഡ്രൻസ് പാർക്ക്, കല വിപ്ലവം പ്രണയം എന്നിങ്ങനെ തുടങ്ങുന്ന ഒട്ടനവതി ചിത്രങ്ങളിൽ മികച്ച കഥാപാത്രം ചെയ്യാൻ താരത്തിനു സാധിച്ചു.\nതാരം മോഡൽ രംഗത്ത് നിറഞ്ഞു നിന്നപ്പോളാണ് ചലച്ചിത്രങ്ങൾ കിട്ടിയിരുന്നത്. ഒട്ടനവതി ഫോട്ടോഷൂട്ട്ടുകളും, പരസ്യ ചിത്രങ്ങളും മാഗസിനുകളിലെ കവർ പേജ് മോഡൽ ആയിയും താരം മിന്നി നിന്നിരുന്നു. ഇപ്പോൾ താരം സിനിമയിൽ സജീവമല്ലെങ്കിലും ചെന്നൈയിൽ ഒരു ജോലിയിൽ പ്രവേശിച്ചിരിക്കുകയാണ്. അവിടെ ആർ ബി എക്‌സിൽ ജൂനിയർ അനയ്ൾസായി ജോലിനോക്കികൊണ്ടിരിക്കുകയാണ് താരം.\nമറ്റു താരങ്ങളെപോലെ ഗായത്രിയും തന്റെ വിശേഷങ്ങൾ പ്രേഷകരുമായി സോഷ്യൽ മീഡിയ വഴി ഷെയർ ചെയ്യാറുണ്ട്. സമൂഹ മാധ്യമങ്ങളിൽ താരം സജീവമാണ്. ഇപ്പോൾ ഇതാ പരമസുന്ദരി പാട്ടിനു സാരിയിൽ നൃതച്ചുവടുകൾ വെച്ച് ഷെയർ ചെയ്ത വീഡിയോ ഇത്തിനോടകം സോഷ്യൽ മീഡിയയിൽ വയറൽ ആയി മാറി ഇരിക്കുകയാണ്.\nPrevious articleഇഷാനി കൃഷ്ണയുടെ കിടിലൻ വെയിറ്റ് ട്രിയനിങ്..! വ്ലോഗ് വീഡിയോ പങ്കുവച്ച് താരം..\nNext articleതുള്ളി കളികുന്ന കുഞ്ഞു പുഴു..! സ്വിമിങ് പൂൾ ഡാൻസുമായി അനുശ്രീ..


ദയാവധം; പാരാലിമ്ബിക് ചാമ്ബ്യന് വേദനകളുടെ ട്രാക്കില് നിന്ന് വിട | Azchavattom Online USA\nദയാവധം; പാരാലിമ്ബിക് ചാമ്ബ്യന് വേദനകളുടെ ട്രാക്കില് നിന്ന് വിട\nPosted by Azchavattom | Oct 24, 2019 | World\nബ്രസല്‍സ്:തന്റെ നാല്‍പതാം വയസ്സില് ബെല്‍ജിയത്തിന്റെ പാരാലിമ്ബിക് ചാമ്ബ്യന് മരികെ വെര്‍വൂട്ട് ദയാവധത്തിന് വിധേയനായി. 2012, 2016 പാരാലിമ്ബിക്സില് മെഡല് നേടിയ മരികെ ദയാവധത്തിലൂടെ ജീവിതത്തിന്റെ ട്രാക്കിനോട് വിടപറഞ്ഞത്.\nഇതോടെ ഉറങ്ങാന് പോലും സാധിക്കാത്ത വിധത്തില് പേശികള് ക്ഷയിക്കുന്ന രോഗത്തിനടിമയായിരുന്നു വെര്‍വൂട്ട്. വേദനകള് നിറഞ്ഞ ജീവിതം ക്രമേണ അവര്‍ക്ക് പീഢനമാവുകയായിരുന്നു. പലപ്പോഴും വേദന കാരണം 10 മിനിറ്റില് താഴെ മാത്രമാണ് വെര്‍വൂട്ടിന് ഉറങ്ങാന് സാധിച്ചിരുന്നത്. ഇതോടെയാണ് തന്നെ ദയാവധത്തിന് വിധേയയാക്കണമെന്ന് അവര് ആവശ്യപ്പെട്ടത്.\nദയാവധം നിയമവിധേയമായ രാജ്യമാണ് ബെല്‍ജിയം. 2008-ല് തന്നെ മരികെ ഇതിനുള്ള പേപ്പറുകള് തയ്യാറാക്കിയിരുന്നു. ദയാവധം അനുവദിച്ചില്ലെങ്കില് ആത്മഹത്യ മാത്രമേ തന്റെ മുന്നില് എന്ന് അവര് അറിയിച്ചിരുന്നു. ഇതോടെയാണ് അവരുടെ ദയാവധത്തിനായുള്ള അപേക്ഷ അനുവദിച്ചത്. ഒടുവില് തന്റെ 40-ാം വയസില് രോഗം കാരണം ഇതുവരെ അനുഭവിച്ച യാതനകളോട് വിടപറഞ്ഞ് മരികെ കണ്ണടച്ചു.\n2012-ല് ലണ്ടനില് 100 മീറ്ററില് സ്വര്‍ണവും 200 മീറ്ററില് വെള്ളിയും നേടിയ മരികെ, 2016-ല് റിയോയില് 400 മീറ്ററില് വെള്ളിയും 100 മിറ്ററില് വെങ്കലും നേടിയിരുന്നു. 14-ാം വയസിലാണ് മരികെയ്ക്ക് ഈ രോഗം സ്ഥിരീകരിച്ചത്. എന്നാല് ട്രാക്കിനോടുള്ള അഭിനിവേശം കാരണം ഇത്രയും നാള് ഭേദമാവാന് സാധ്യമല്ലാത്ത രോഗവും പേറി ജീവിക്കുകയായിരുന്നു അവര്.\nPreviousസ്വകാര്യ ബസുകളുടെ മിന്നല് പണിമുടക്ക്; ജനം വലഞ്ഞു\nNextകുടുംബത്തെപ്പോലും മോശമായി പറഞ്ഞപ്പോഴാണ് ലൈവില് വന്നത്; യോഗത്തിന് ശേഷം പ്രതികരണവുമായി ഷെയ്ന് നിഗം


കഞ്ചാവ് വലിക്കുന്നതിനെതിരെ ശബ്ദമുയര്‍ത്തിയ മത്സ്യതൊഴിലാളിയെ വിശ്രമകേന്ദ്രത്തിന്‍റെ മുകള് നിലയില് നിന്നും താഴെയിട്ടു കൊന്നു; പ്രതികള് പിടിയില് - Swale Online Malayalam News\nHome Kerala Top News കഞ്ചാവ് വലിക്കുന്നതിനെതിരെ ശബ്ദമുയര്‍ത്തിയ മത്സ്യതൊഴിലാളിയെ വിശ്രമകേന്ദ്രത്തിന്‍റെ മുകള് നിലയില് നിന്നും താഴെയിട്ടു കൊന്നു; പ്രതികള് പിടിയില്\nകഞ്ചാവ് വലിക്കുന്നതിനെതിരെ ശബ്ദമുയര്‍ത്തിയ മത്സ്യതൊഴിലാളിയെ വിശ്രമകേന്ദ്രത്തിന്‍റെ മുകള് നിലയില് നിന്നും താഴെയിട്ടു കൊന്നു; പ്രതികള് പിടിയില്\nവിഴിഞ്ഞത്ത് കഞ്ചാവ് ലഹരിയില് മത്സ്യതൊഴിലാളിയെ വിശ്രമകേന്ദ്രത്തിന്റെ മുകള് നിലയില് നിന്നും താഴെയിട്ടു കൊന്നു.\nവിഴിഞ്ഞം: വിഴിഞ്ഞത്ത് കഞ്ചാവ് ലഹരിയില് മത്സ്യതൊഴിലാളിയെ വിശ്രമകേന്ദ്രത്തിന്റെ മുകള് നിലയില് നിന്നും താഴെയിട്ടു കൊന്നു. വിഴിഞ്ഞം ഫിഷ് ലാന്‍ഡിംഗ് സെന്ററിന് സമീപത്തെ വിശ്രമകേന്ദ്രത്തിന്റെ മുകള് നിലയില് നിന്നുമാണ് മത്സ്യതൊഴിലാളിയെ നിലത്തെറിഞ്ഞത്. വിഴിഞ്ഞം കോട്ടപ്പുറം വടയാര് പുരയിടത്തില് ക്രിസ്റ്റടിമയാണ് (55) ദാരുണമായി കൊല്ലപ്പെട്ടത്.\nസംഭവവുമായി ബന്ധപ്പെട്ട് കലവാനെന്ന റോബിന്‍സണ്, രാമേശ്വരം സ്വദേശി രാധ എന്നിവരെ വിഴിഞ്ഞം പോലീസ് കസ്റ്റഡിയിലെടുത്തു. തിങ്കളാഴ്ച രാത്രി പതിനൊന്നരമണിയോടെയായിരുന്നു സംഭവം. കഞ്ചാവിനും മയക്കുമരുന്നിനും അടിമകളാണ് പ്രതികളെന്ന് പോലീസ് പറഞ്ഞു.\nമത്സ്യ തൊഴിലാളിയായ ക്രിസ്റ്റടിമ പുലര്‍ച്ചെ മത്സ്യ ബന്ധനത്തിന് പോകാനായി വീട്ടില് നിന്ന് രാത്രി ഒന്‍പതു മണിയോടെയാണ് കടപ്പുറത്തെത്തിയത്. ഫിഷ് ലാന്‍ഡിംഗ് സെന്ററിന് സമീപത്ത് നിര്‍മ്മാണം നടന്നുവരുന്ന ലേലക്കാരുടെ വിശ്രമകേന്ദ്രത്തിന്റെ മുകള് നിലയില് കിടന്നുറങ്ങിയശേഷമാണ് വെളുപ്പാന് കാലത്ത് ബോട്ടില് പോകുന്നത്. ക്രിസ്റ്റടിമ ഉറങ്ങാനെത്തിയ സമയത്ത് വിശ്രമകേന്ദ്രത്തിന് മുകളില് റോബിന്‍സണും രാധയും കഞ്ചാവ് വലിച്ചുകൊണ്ടിരിക്കുകയായിരുന്നു. ഇത് ചോദ്യം ചെയ്തതില് പ്രകോപിതരായ റോബിന്‍സണും രാധയും ക്രിസ്റ്റടിമയുമായി വാക്കേറ്റത്തിലേര്‍പ്പെടുകയും തുടര്‍ന്ന് ഇരുവരും ചേര്‍ന്ന് ഇയാളെ പൊക്കി നിലത്തെറിയുകയുമായിരുന്നുവെന്ന് പോലീസ് പറഞ്ഞു.\nതറയില് വീണ് രക്തത്തില് കുളിച്ച ക്രിസ്റ്റടിമയെ വിവരം അറിഞ്ഞെത്തിയ വിഴിഞ്ഞം പോലീസ് ആംബുലന്‍സ് വരുത്തി ഉടന് തന്നെ വിഴിഞ്ഞം ഗവ. ആശുപത്രിയിലും തുടര്‍ന്ന് നില ഗുരുതരമായതിനാല് മെഡിക്കല് കോളജ് ആശുപത്രിയിലുമെത്തിച്ചെങ്കിലും ജീവന് രക്ഷിക്കാനായില്ല.\nഷെര്‍ലിയാണ് ക്രിസ്റ്റടിമയുടെ ഭാര്യ. റോബര്‍ട്ട് മകനാണ്. വിഴിഞ്ഞം സി.ഐയുടെ നേതൃത്വത്തില് സംഭവത്തെപ്പറ്റി അന്വേഷണം ആരംഭിച്ചു.


Airtel to team up with Lava to launcha4G smartphone at Rs. 1,699 - Malayalam Gizbot\n6 hrs ago റെഡ്മി 10 എക്സ്, റെഡ്മി 10 എക്സ് പ്രോ മീഡിയടെക് ഡൈമെൻസിറ്റി 820 പ്രോസസറിനൊപ്പം അവതരിപ്പിച്ചു\nഎയര്‍ടെല്-ലാവ: 1,699 രൂപയുടെ 4ജി സ്മാര്‍ട്ട്‌ഫോണ് എത്തുന്നു!\n| Updated: Wednesday, October 25, 2017, 12:15 [IST]\nറിലയന്‍സ് ജിയോ 4ജി സ്മാര്‍ട്ട്‌ഫോണ് പുറത്തിറങ്ങിയതിനു ശേഷം എയര്‍ടെല്ലും 4ജി സ്മാര്‍ട്ട്‌ഫോണ് വിപണിയില് ഇറക്കി മത്സരിക്കാനുളള തയ്യാറെടുപ്പിലാണ്. ഈ മാസം ആദ്യം തന്നെ എയര്‍ടെല് കാര്‍ബണുമായി ചേര്‍ന്ന് കാര്‍ബണ് A40 ഇന്ത്യന് സ്മാര്‍ട്ട്‌ഫോണ്, എയര്‍ടെല്ലിന്റെ അണ്‍ലിമിറ്റഡ് വോയിസ് കോള് ഡാറ്റ ഓഫറുമായി എത്തിയിരുന്നു.\nമോട്ടോ X4, ഇന്ത്യയിലെ വില വെളിപ്പെടുത്തി!\nഎന്നാല് ഇപ്പോള് കാര്‍ബണു ശേഷം 4ജി അധിഷ്ടിത സ്മാര്‍ട്ട്‌ഫോണിനു വേണ്ടി എയര്‍ടെല് ലാവയുമായി ഒന്നിച്ചു. കാര്‍ബള് A40 ഇന്ത്യന് ഫോണിനെ പോലെ ഇതിലും ഡാറ്റ കോള് ബെനിഫിറ്റുകളും നല്‍കുന്നു. 92മൊബൈല്‍സ് ആണ് ഈ ഒരു വാര്‍ത്ത പുറത്തു വിട്ടത്.\nസോഴ്‌സു പ്രകാരം എയര്‍ടെല് ഇറക്കുന്ന ഈ ഫോണിന് 3,500 രൂപയാണ് വില. എന്നാല് ഏതാണ്ട് 1,699 രൂപയ്ക്ക് ഇൗ ഫോണ് നിങ്ങള്‍ക്കു വാങ്ങാം. പുതിയ ഫോണ് വാങ്ങുന്നവര് ഒരു നിശ്ചിക കാലം ഫോണ് ഉപയോഗിച്ചു കഴിയുമ്പോള് ക്യാഷ് ബാക്ക് ഓഫറും ലഭിക്കുന്നു. ഓരോ മാസം കുറഞ്ഞ തുകയില് റീച്ചാര്‍ജ്ജ് ചെയ്യുമ്പോള് അണ്‍ലിമിറ്റഡ് ഡാറ്റ കോള് ഓഫറുകള് ലഭിക്കുന്നു.\nകാര്‍ബണ് A40 ഇന്ത്യന് സ്മാര്‍ട്ട്‌ഫോണില് നിന്നും അത്രയധികം വ്യത്യസ്ഥമല്ല വരാനിരിക്കുന്ന ലാവ ഫോണ്. ലാവയുടെ ഈ 4ജി ഫീച്ചര് ഫോണുിന് 4.5-5 ഇഞ്ച് ഡിസ്‌പ്ലേയാണ്. എന്നാല് A40 ഇന്ത്യന് ഫോണിന്4ഇഞ്ച് ഡിസ്‌പ്ലേയും. മറ്റു സവിശേഷതകളാണ് ആന്‍ഡ്രോയിഡ് 7.0 ന്യുഗട്ട്, 1.3GHz ക്വാഡ് SoC, 1ജിബി റാം, 8ജിബി സ്റ്റോറേജ് എക്‌സ്പാന്‍ഡബിള്, 2എംപി റിയര് ക്യാമറ, 1,400എംഎഎച്ച് ബാറ്ററി.\nകാര്‍ബണ് A40 എത്തുന്നത് 2,899 രൂപയ്ക്കാണ്. മൂന്നു വര്‍ഷം വരെ തുടര്‍ച്ചയായി പ്രതിമാസ റീച്ചാര്‍ജ്ജ് ചെയ്തിരിക്കണം അപ്പോള് നിങ്ങള്‍ക്ക് 1500 രൂപ റീഫണ്ട് ലഭിക്കും. അങ്ങനെ നിങ്ങള്‍ക്ക് ഈ ഫോണ് 1,399 രൂപയ്ക്ക് അവസാനം ലഭിക്കുന്നു.\nEarlier this month, Airtel joined hands with Karbonn and announced the Karbonn A40 Indian with 4G VoLTE capability and bundled voice calls and data.


കഥ- ലാന്‍ഡ്‌ഫോണ് | Malayalam Story Land phone By P Raghunath\nAug 13, 2020, 02:37 PM IST\nഎല്ലാം അവളുടെ ഓര്‍മ്മയിലുണ്ട്. വെയില്‍പോലും ശരിക്കെത്തിനോക്കാതിരുന്ന പച്ചപ്പ് നിറഞ്ഞ തറവാട്ടു വളപ്പിലെ വീട്. ആരും അധികം കയറിവരാത്ത മുകളിലെ നിലയില് മുനിഞ്ഞ പ്രകാശത്തില് എരിഞ്ഞു തീര്‍ന്ന രാവുകള്.\nസന്ദേശത്തിന്റെ ഉയര്‍ന്ന വേഗതയാണ് ഫോണ്. ആരാണത് പറഞ്ഞത്? അവള് ഓര്‍ത്തു. അവനല്ലാതെ മറ്റാരും ഇത്ര കുറുകിയ വാക്കുകളിലൂടെ വലിയ കാര്യങ്ങള് പറഞ്ഞിട്ടില്ല അവളുടെ ജീവിതത്തില്.\nഎല്ലാം അവളുടെ ഓര്‍മ്മയിലുണ്ട്. വെയില്‍പോലും ശരിക്കെത്തിനോക്കാതിരുന്ന പച്ചപ്പ് നിറഞ്ഞ തറവാട്ടു വളപ്പിലെ വീട്. ആരും അധികം കയറിവരാത്ത മുകളിലെ നിലയില് മുനിഞ്ഞ പ്രകാശത്തില് എരിഞ്ഞു തീര്‍ന്ന രാവുകള്. വൈദ്യുതി വെളിച്ചത്തിലേക്ക് ഓടിയണഞ്ഞു ഉറക്കം വരാതെ വെളിച്ചത്തിന്റെ ഉറവിടം നോക്കിയിരുന്ന രാത്രികള്. ആദ്യം വാങ്ങിയ ട്യൂബ് ലൈറ്റ് ഏതെന്നോ ബള്‍ബ് ഏതെന്നോ അവയുടെ പ്രത്യേകതകളെന്തെന്നോ അവളുടെ ഓര്‍മ്മയില് ഇല്ല.\nഅത് വന്നെത്തിയ ദിനം കൈരേഖകള് തെളിഞ്ഞു കിടക്കുന്നതുപോലെ കൃത്യമായി അവളോര്‍ക്കുന്നു. ജൂണ് 22. 2.30 പി എം .പുറത്ത് വെള്ളിനൂലുകളായി പെയ്തിറങ്ങിയ മഴയിലേക്ക് ജാലകത്തിലൂടെ നോക്കിയിരുന്ന് അവള് ഉറക്കം പിടിച്ചു. മാസാദ്യം തുടങ്ങിയ മഴ ഭൂമി മുഴുവന് തണുപ്പിച്ചിരുന്നു. വെറുതെ എന്തെങ്കിലും വായിക്കുകയോ ചിന്തിക്കുകയോ ചെയ്താല് മതി തണുപ്പിനൊപ്പം ഉരക്കം വന്നെത്താന്.എപ്പോഴും തണുപ്പായിരുന്നു ആദ്യം വരുമായിരുന്നത്. പിറകെ ഉറക്കം. മഴയില് നോക്കിയിരുന്നാല് അനുഭവം മറിച്ചാകുന്നു.ആദ്യം മഴനൂലുകള്. അതിനിടയില് എപ്പോഴോ തണുപ്പും ഉറക്കവും ഒന്നിച്ചോ അല്ലാതെയോ. മഴനോക്കിയിരുന്നുറങ്ങി മഴയിലേക്ക് തന്നെ ഉണരുന്നതിനായിരുന്നു അവള്‍ക്കിഷ്ടം. അന്നുച്ചക്ക് അവളുണരുന്നത് കാത്തുനില്‍ക്കാതെ മഴ പിന്‍വലിഞ്ഞു. അവള്‍ക്കു വിഷമമായി. ഈര്‍പ്പം ഉറഞ്ഞ തൊടിയില് അല്പാല്പമായി മേഘങ്ങള്‍ക്കിടയിലൂടെ സൂര്യപ്രകാശം പതിച്ചു തുടങ്ങിയിരുന്നു.\nതാഴെനിന്ന് ഉച്ചത്തിലുള്ള സംസാരം കേട്ടപ്പോള് അവള്‍ക്കിറങ്ങിചെല്ലാതിരിക്കാന് കഴിഞ്ഞില്ല. സ്വീകരണമുറിയുടെ മൂലയില് മനോഹരമായൊരു ടീപ്പോയി സ്ഥാനം പിടിച്ചിരുന്നു. വേഗത്തില് അവളതു കണ്ടെത്തി. മീതെ ക്രീം നിറത്തിലൊരു ഫോണ്.\nമെല്ലെ ചൂടുപിടിക്കാന് തുടങ്ങിയ വെയിലിലേക്കിറങ്ങി ടെലിഫോണ് എക്‌സ്‌ചേഞ്ചിലെ രണ്ടുപേരും ഇറങ്ങിപ്പോയി. അവള്‍ക്കവരുടെ മുഖം കാണേണ്ടതുണ്ടായിരുന്നില്ല. വീട്ടിലെ തിരക്കും ബഹളവും കഴിയുന്നതുവരെ അവള് കാത്തുനിന്നു. മൂന്നു ദിവസത്തോളം ആ നില്‍പ്പ് തുടരേണ്ടിവന്നു.\nഫോണ് വന്നതിന്റെ മൂന്നാം ദിനം എല്ലാവരുംകൂടി അമ്പലത്തില് പോയി. മഴ പാടെ വിട്ടുമാറിയിരുന്നു. വെയില് വേനല് മാതിരി കനത്തു. എന്നും അമ്പലത്തില് പോകാന് മുന്നില് നടക്കുമായിരുന്നു അവളെന്തേ അന്നില്ലെന്നു പറഞ്ഞുവന്നത് അച്ഛനെയും അമ്മയെയും ആശയക്കുഴപ്പത്തില് കൊണ്ടിട്ടു.\nഅവരെല്ലാം ഇറങ്ങിയ ഉടനെ ഫോണ് ശബ്ദിച്ചു. അതങ്ങു നേരെ അവളുടെ ഹൃദയത്തില് ചെന്ന് തൊട്ടു. ആ താളം വ്യക്തമായും അവള് തിരിച്ചറിഞ്ഞു. അപ്പോഴായിരിക്കണം രാഹുല് അത് പറഞ്ഞിട്ടുണ്ടാവുക.\nഅവളെ വിളിക്കാന് എന്നും അവന് മാത്രമേ ഉണ്ടായിരുന്നുള്ളൂ. മറ്റാര്‍ക്കുമവള് തന്നിലേക്കെത്തുന്നതിനുള്ള അക്കങ്ങളെ പകുത്തു നല്‍കിയില്ല. എപ്പോഴും അവള് തനിച്ചുള്ളപ്പോള് മാത്രം വിളിക്കാന് അവന് വ്യഗ്രത കാട്ടി. ഒരിക്കലും അവള്‍ക്കെന്നു പറഞ്ഞു ഫോണ് കൊടുക്കാന് ആ വീട്ടില് ആര്‍ക്കും കഴിഞ്ഞില്ല.\nഅച്ഛന് പലപ്പോഴും അത്ഭുതപ്പെട്ടിരുന്നു, അവളുടെ പേരിലേക്ക് ഒരു വിളി പോലും പറന്നെത്താത്തതില്. 'നിന്നെ വിളിക്കാന് ഒരു കൂട്ടുകാരിപോലുമില്ലെന്നോ?' മറുപടി പറയാതെ ഒരു കള്ളച്ചിരിയുടെ മറയിട്ടു അവള് നടന്നു നീങ്ങി. അടുത്തകുറി രാഹുല് വിളിക്കുമ്പോള് താന് കുരുങ്ങിയേക്കുമോ എന്നവള് ആശങ്കപ്പെട്ടു.\nവീട്ടിലേക്കു കയറിവന്ന രാഹുലിനെ തങ്ങളെപോലെ അവളും ആദ്യമായിട്ടാണ് കാണുന്നതെന്ന് എല്ലാവരും കരുതി. ആ വീട്ടിലെ അവന്റെ ആദ്യത്തെ സന്ദര്‍ശനമായിരുന്നു അത്. ആരും കേള്‍ക്കാനില്ലെന്നായപ്പോള് അവളുടെ കാതില് അവന് മന്ത്രിച്ചു.\n'ഈ ഫോണിലായിരുന്നെങ്കില് ഒരു പക്ഷെ നാമിത്ര അടുക്കുമായിരുന്നോ?'\nഅവളപ്പോള് ടീപോയിയിലിരുന്നു തങ്ങളെ ഒളികണ്ണിടുന്ന ഫോണ് കണ്ടു. അവള് അതിനുനേരെ കണ്ണിറുക്കി.\nവീട്ടില് എല്ലാവരും ഉള്ള നേരത്തായി പിന്നീടുള്ള അവന്റെ വിളി. മിക്കപ്പോഴും ഫോണെടുക്കുന്ന അച്ഛനും അമ്മയും അവള്‍ക്കെന്നു പറഞ്ഞു നീട്ടി. പണ്ടൊരിക്കല് തങ്ങള് പറഞ്ഞ പരാതി അവര് മറന്നിരുന്നു.\nജീവിതത്തിലൊരിക്കല് ക്രീം നിറം കലര്‍ന്ന ആ ഫോണ് തന്നിലേക്ക് കടും നിറത്തിന്റെ തീ പടര്‍ത്തി തുളഞ്ഞുകയറുമെന്നു ഒരിക്കലും അവള് നിനച്ചില്ല. ദുര്‍വിധിപോലെ അവള്‍ക്കാ ഫോണ്‍കാള് എടുക്കേണ്ടിവരികയായിരുന്നു. ആ സമയത്ത് വീട്ടില് അവളല്ലാതെ മറ്റാരും ഉണ്ടായിരുന്നില്ല. അവളുടെ കുഞ്ഞപ്പോള് പിച്ചവെച്ചു ചെന്ന് എത്തിപ്പിടിച്ച് ഫോണെടുക്കുന്നത് അവളുടെ കൗതുകത്തിന്റെ ഒരു ഭാഗമായിരുന്നു. എന്നിട്ടും മണിയടിച്ചുക്കൊണ്ടിരുന്ന ഫോണിലേക്ക് നോക്കി അവന് മടിച്ചകന്നിരുന്നു.\n'ജീവിതത്തിലേക്കുള്ള ഇരുള്‍തുളയാണ് അപകടം മണപ്പിക്കുന്ന ഒരു ഫോണ്‍കാള്'.\nതന്റെ ഹൃദയത്തിന്റെ അടിത്തട്ടില് ചെന്നുമുട്ടിയ ആ ഇരുള്‍തുളയിലേക്ക് വെളിച്ചം വീഴ്ത്താന് പരാജയപ്പെട്ടപ്പോഴൊക്കെ അവള് അതോര്‍ത്തു. മറ്റാരും പറയാതെ സ്വയമേ അവളില് ഉരിത്തിരിഞ്ഞു വന്നതായിരുന്നു ആ അനുഭവം.\nപിന്നൊരിക്കലും ഒരു മണിയടിയും അവളെ ആകര്‍ഷിച്ചില്ല. അവള്‍ക്കെന്നുപറഞ്ഞു കൊടുക്കാന് മാതാപിതാക്കള്‍ക്ക് കോളുകള് ഇല്ലാതായി. മാത്രമല്ല, അവളെ വിളിക്കാന് ആരുമില്ലേയെന്ന സംശയവും ആശങ്കയും പോലും ബാക്കിയില്ലാതായി.\nഒരു വീട്ടില് കഴിഞ്ഞപ്പോഴും വ്യത്യസ്തമായ രണ്ടുലോകത്തിലെ ജീവികളെപോലെ ഫോണും അവളും പരസ്പരം നോക്കാതെ കഴിച്ചു.അവളെ സംബന്ധിച്ച് ഫോണ് തീര്‍ത്തും ജഡമായിക്കഴിഞ്ഞിരുന്നു.\nവര്‍ഷങ്ങള് കഴിഞ്ഞു കടല് കടന്നുപോയ മകന്റെ സ്‌നേഹമന്ത്രങ്ങള് ഒഴുകിവരാന് തുടങ്ങിയപ്പോള് വീണ്ടും അവള് സ്വീകരണമുറിയിലെ ചിത്രശലഭമായി. വാര്‍ദ്ധക്യത്തിലേക്ക് മിഴികൊടുത്ത അവളുടെ അച്ഛനും അമ്മയും വയ്യായ്ക തോന്നിയപ്പോഴും അതെടുത്ത് അവള്‍ക്കു കൊടുക്കാനായി ഓടിയെത്തി.\nവീണ്ടും അവളുടെ ദിനങ്ങളിലെ മഞ്ഞിലും മഴയിലും വേനലിലും നിരന്തരമായി ശബ്ദിച്ചുകൊണ്ടിരുന്ന ഫോണ് നാദത്തിന് ആഴവും അര്‍ത്ഥവും കിട്ടി. പലപ്പോഴും തണുത്തുറഞ്ഞ ശൈത്യത്തില് മൂടിപ്പുതച്ചുചുരുണ്ടുകിടന്ന അവരെയാരെയെങ്കിലും കളിയായി വിളിച്ചുണര്‍ത്താനായി മകന് വിളിച്ചു. ഇടിവെട്ടുള്ള രാപ്പകലുകളില് മറ്റെല്ലാം വിച്ഛേദിച്ചിട്ടപ്പോഴും ഫോണുമായുള്ള ബന്ധം മുറിച്ചില്ല. കാരണം ആ നേരത്തെപ്പോഴെങ്കിലും അവന് കളിപ്പിക്കാനായി വിളിക്കുമെന്നറിയാമായിരുന്നു. വേനല് ചൂടില് എരിഞ്ഞു ഉഷ്ണം മാറ്റാനായി അവര് തൊടിയിലൂടെ നടന്നപ്പോഴൊക്കെ അവനവരെ പറ്റിച്ചു. മണിമുഴങ്ങുന്നത് തങ്ങള് ഓരോരുത്തര്‍ക്കും വേണ്ടിയാണെന്നറിയാമായിരുന്ന അവര് ഉഷ്ണത്തിലേക്ക് തന്നെ തിരികെ ഓടി. അമ്മയെക്കാളും അച്ഛനെക്കാളും ചെറുപ്പവും ആരോഗ്യവും ഉണ്ടായിരുന്നതിനാല് എപ്പോഴും ആദ്യമെത്തി അവളെടുത്തു.\nജൂണ് മാസത്തിലെ മഴയിലേക്ക് നോക്കി ജാലകത്തിനരികില് ഇരുന്ന ഒരുച്ചക്ക് ഫോണ് കരഞ്ഞു. മഴനൂലുകള് നോക്കിയിരുന്ന അവളത് ആദ്യം കേട്ടില്ല. കേട്ടപ്പോള് ആ മഴക്കാഴ്ചയില് നിന്നിറങ്ങി ചെല്ലാന് മടി തോന്നി. താഴെയുള്ള അച്ഛനും അമ്മയും അതെടുക്കുമെന്നു അവള് കരുതി. എന്നാല് ആരുമെടുക്കാതെ അതങ്ങനെ ഏറെനേരം കരഞ്ഞു. മുകളില് നിന്നവള് താഴെ എത്തിയപ്പോഴേക്കും അത് നിലച്ചു. അച്ഛനും അമ്മയും മഴത്തണുപ്പിലെ മയക്കത്തിലമര്‍ന്നുകിടക്കുകയായിരുന്നു.\nഅവരുടെ കാര്യത്തില് ആദ്യമായിട്ടായിരുന്നു, ഏറെ നേരം ശബ്ദിച്ച ഒരു ഫോണ്‍കാള് ആരുമെടുക്കാതെ നിലച്ചുപോകുന്നത്.അവള്‍ക്കൊരു വല്ലായ്ക തോന്നിയെങ്കിലും ഉടനെ അനങ്ങിയ ഫോണ് ആ വല്ലായ്കക്ക് അവളിലേക്ക് വേരുകള് ഇറക്കാനുള്ള അവസരം നല്‍കിയില്ല.\n'അമ്മാ ഞാന് വരുന്നു..'\nഅത്രയുമേ മകന് പറഞ്ഞുള്ളൂ. അപ്രതീക്ഷിതമായുണ്ടാകാന് പോകുന്ന അവന്റെ വരവിനെ എതിരേല്‍ക്കാന് അവരെല്ലാം തയ്യാറെടുത്തു.\nഫോണ് വിളികഴിഞ്ഞു തിരിച്ചിറങ്ങിയ മകന് എപ്പോഴോ ആണ്...\nഫോണും ടീപോയിയും സ്വീകരണമുറിയില് നിന്നും മാറ്റിയില്ല. തനിക്കായി ഒരു കോളും എവിടെനിന്നും വരാനില്ലെന്നു അവള്‍ക്കറിയാമായിരുന്നു. ഗോവണികയറി തന്റെ മുറിയില് ചെന്ന് തൊടിയിലെ വെള്ളിനാരുകളില് നോക്കിയിരുന്നു. എളുപ്പത്തില് തനിക്കെത്താന് കഴിയാത്ത ലോകത്താണ് ഫോണിരിക്കുന്നതെന്നു അവള് തിരിച്ചറിഞ്ഞു. തൊടിയില് പെയ്തിറങ്ങിക്കൊണ്ടിരിക്കുന്ന മഴയിലേക്ക് നോക്കി ഫോണെത്തുന്നതിനു മുന്‍പുള്ള ദിനങ്ങള് പോലെ അവള് മഴയിലുറങ്ങി , മഴയിലുണര്‍ന്നു. അവള് ഉറങ്ങുന്നത് നോക്കി, ഉണരുന്നതുവരെ അവള്‍ക്കു കൂട്ടായി, കാവലായി മഴ നിന്നു. ഉറങ്ങിയെഴുന്നേറ്റപ്പോഴൊക്കെ അവിടെ മഴയുണ്ടായിരുന്നു.\nഒരേയിടത്തായിരുന്നെങ്കിലും ആ ലാന്‍ഡ്‌ഫോണും അവളും രണ്ടുലോകത്തായിരുന്നു ഇരുന്നിരുന്നത്. മഴയിലേക്ക് തുറന്ന ഒരു ജാലകം എന്നും അവള്‍ക്കു കൂട്ടുണ്ടായിരുന്നു.\nContentent Highlights: Malayalam Story Land phone By P Raghunath


FIFA World Cup 2018 : Fernando Hierro steps down as Spain coach : FIFA World Cup 2018 : പുറത്താകലിന് പിന്നാലെ സ്‌പാനിഷ് പരിശീലകന് സ്ഥാനമൊഴിഞ്ഞു\nFIFA World Cup 2018: പുറത്താകലിന് പിന്നാലെ സ്‌പാനിഷ് പരിശീലകന് സ്ഥാനമൊഴിഞ്ഞു\nസ്‌പെയിനിന്റെ പരിശീലന ചുമതല വഹിച്ച നാല് ലോകകപ്പ് മത്സരങ്ങളില് ഒന്നില് മാത്രമാണ് അദ്ദേഹത്തിന് ജയിക്കാനായത്.\nUpdated: July 9, 2018 10:41:24 am\nFIFA World Cup 2018: ലോകകപ്പിന് തൊട്ട് മുന്‍പ് സ്‌പെയിനിന്റെ പരിശീലക ചുമതല ഏറ്റെടുത്ത ഫെര്‍ണാണ്ടോ ഹിയെറോ സ്പാനിഷ് ദേശീയ ഫുട്ബോള് ടീമിന്റെ പരിശീലക സ്ഥാനമൊഴിഞ്ഞു. റയല് മാഡ്രിഡിന്റെ പരിശീലനം ഏറ്റെടുത്തതിന് പുറത്താക്കപ്പെട്ട ഹ്യൂലെന് ലോപെട്ടുഗയിക്ക് പകരക്കാരനായായിരുന്നു അദ്ദേഹം സ്ഥാനമേറ്റത്. പരിശീലന ചുമതല ഏറ്റെടുക്കുന്നതിന് മുന്പ് സ്പാനിഷ് ഫുട്ബോള് ഫെഡറേഷനില് വഹിച്ചിരുന്ന സ്‌പോര്‍ട്ട്സ് ഡയറക്ടര് സ്ഥാനത്തേക്ക് മടങ്ങാന് തയ്യാറല്ല എന്നും അദ്ദേഹം അറിയിച്ചു.\nആതിഥേയരായ റഷ്യയുമായി പെനാല്‍റ്റിയില് പരാജയപ്പെട്ടാണ് സ്‌പെയിന് പുറത്താകുന്നത്. “കിലോമീറ്ററുകളോളം ഒരുമിച്ച് നടന്ന ശേഷം റോയല് സ്പാനിഷ് ഫുട്ബോള് ഫെഡറേഷനും ഫെര്‍ണാണ്ടോ ഹിയെരോയും വഴിപിരിയുന്നു. ” സ്പാനിഷ് ഫുട്ബോളിന്റെ ഒഫീഷ്യല് വെബ്സൈറ്റില് പറയുന്നു.\nമുന് റയല് മാഡ്രിഡ് താരമായ ഫെര്‍ണാണ്ടോ കുറച്ചുകാലം ക്ലബ്ബിന്റെ പരിശീലക ചുമതലയും വഹിച്ചിട്ടുണ്ട്. സ്‌പെയിനിന്റെ പരിശീലന ചുമതല വഹിച്ച നാല് ലോകകപ്പ് മത്സരങ്ങളില് ഒന്നില് മാത്രമാണ് അദ്ദേഹത്തിന് ജയിക്കാനായത്. പരാജയങ്ങള് ഒന്നും ഏറ്റുവാങ്ങിയിട്ടില്ലാത്ത കാലയളവില് മൂന്ന് മത്സരങ്ങള് സമനിലയാവുകയായിരുന്നു.\nFIFA Football World Cup 2018Real madridSpain\nWeb Title: World cup 2018 spain coach fernando hierro quits role


വെള്ളപ്പൊക്കം: ആന്ധ്രയില് 31 പേര് മരിച്ചു | Heavy rains hit AP, 31 killed - Malayalam Oneindia\nവെള്ളപ്പൊക്കം: ആന്ധ്രയില് 31 പേര് മരിച്ചു\nഹൈദരാബാദ്: ആന്ധ്രാപ്രദേശിന്റെ തീരങ്ങളിലുണ്ടായ ചുഴലിക്കൊടുങ്കാറ്റിലും വെള്ളപ്പൊക്കത്തിലും 31 പേര് കൊല്ലപ്പെട്ടു.\nതീരപ്രദേശങ്ങളില് നിന്ന് പതിനായിരത്തോളം പേരെ ഒഴിപ്പിച്ചിട്ടുണ്ട്. പ്രകൃതിദുരന്തത്തില് ആയിരങ്ങള്‍ക്ക് വീട് നഷ്ടപ്പെട്ടു. ഒറ്റപ്പെട്ട ഗ്രാമങ്ങളില് നിന്ന് ദുരന്തബാധിതരെ രക്ഷിക്കുന്നതില് വ്യോമസേനയുടെ ഹെലികോപ്റ്ററുകള് ഉപയോഗിക്കുന്നുണ്ട്.\nമരണസംഖ്യ ഇനിയും ഉയര്‍ന്നേക്കാമെന്നാണ് കരുതുന്നത്. വെള്ളപ്പൊക്കമുണ്ടായ തീരദേശ ജില്ലകളില് 40 പേര് മരിച്ചുവെന്നാണ് സ്ഥിരീകരിക്കാത്ത റിപ്പോര്‍ട്ട്. വടക്കന് ഗോദാവരി, ഖമ്മം, വാറങ്കല്, നാല്‍ഗോണ്ട, വിശാഖപട്ടണം, ശ്രീകാകുളം, ഗുണ്ടൂര് എന്നിവിടങ്ങളിലാണ് കനത്ത മഴയും വെള്ളപ്പൊക്കവും രൂക്ഷമായത്. റണ്‍വെയില് വെള്ളം കയറിയതിനെ തുടര്‍ന്ന് വിശാഖപട്ടണം വിമാനത്താവളം അടച്ചിട്ടു.\nകനത്ത മഴയെ തുടര്‍ന്ന് ഗോദാവരി നദിയിലെ ജലനിരപ്പ് ക്രമാതീതമായി ഉയര്‍ന്നുകൊണ്ടിരിക്കുകയാണ്. ക്ഷേത്രനഗരമായ ഭദ്രാചലത്തില്‍ജലനിരപ്പ് 55.5 അടിയിലെത്തി. രാജമുദ്രിയില് ജലനിരപ്പ് 19.2 അടി കവിഞ്ഞു.\n25 പട്ടണങ്ങളില് റോഡ്, റെയില് ഗതാഗതവും വൈദ്യുതി വിതരണവും തടസപ്പെട്ടു. ഹൈദരാബാദില് നിന്നുള്ള 21 തീവണ്ടി സര്‍വീസുകള് റദ്ദാക്കി. തീരദേശങ്ങളില് കനത്ത ജാഗ്രത പാലിക്കണമെന്ന നിര്‍ദേശം നല്‍കിയിട്ടുണ്ട്. വിവിധ സ്ഥലങ്ങളില് ദുരിതാശ്വാസ ക്യാമ്പുകള് തുറന്നു പ്രവര്‍ത്തിക്കാന് ആരംഭിച്ചിട്ടുണ്ട്.


ഇന്ത്യയിലേക്ക് വന് നിക്ഷേപമൊഴുക്കി യുഎസ് ടെക് നിക്ഷേപക സ്ഥാപനം - Samrambam\nടെക്‌നോളജി രംഗത്തെ ആഗോള നിക്ഷേപക വമ്പനായ സില്‍വര് ലേക്കിന് കോവിഡ് കാലത്ത് ഇന്ത്യയോട് പൊടുന്നനെയൊരു പ്രേമം. കഴിഞ്ഞ ദശാബ്ദത്തിനിടെ ഇന്ത്യയില് നിന്നും ഏകദേശം പൂര്‍ണമായി വിട്ടുനിന്ന യുഎസ് കമ്പനിയുടെ കഴിഞ്ഞ മൂന്ന് മാസത്തെ നിക്ഷേപക്കണക്കുകള് ആശ്ചര്യപ്പെടുത്തുന്നതാണ്. 2.5 ബില്യണ് ഡോളറാണ് (18,343 കോടി രൂപ) മൂന്ന് ഇന്ത്യന് കമ്പനികളിലായി സില്‍വര് ലേക്ക് നിക്ഷേപിച്ചത്. മലയാളിയുടെ സ്വന്തം ബൈജൂസ് ആപ്പിലും മുകേഷ് അംബാനിയുടെ റിലയന്‍സ് റീട്ടെയ്‌ലിലും ജിയോ പ്ലാറ്റ്‌ഫോംസിലുമാണ് യുഎസ് കമ്പനി സധൈര്യം പണം മുടക്കിയിരിക്കുന്നത്. ബൈജൂസില് മാത്രം 3,668 കോടി രൂപയാണ് നിക്ഷേപം. കോവിഡ് കാലത്ത് സില്‍വര് ലേക്കിന് ഇന്ത്യയോട് പ്രീതി കൂടിയതിന്റെ കാര്യമെന്താകാം?\nഇന്ത്യയിലെ സ്റ്റാര്‍ട്ടപ്പ് വസന്തമാണ് ആഗോള കമ്പനിയുടെ ശ്രദ്ധ ഇങ്ങോട്ടേക്ക് ആകര്‍ഷിച്ച പ്രധാന ഘടകം. കോവിഡ് കാലത്തെ ഭൗമരാഷ്ട്രീയ മാറ്റങ്ങളുടെ ഫലമായി ഇന്ത്യ ലോകത്തെ ഏറ്റവും ഹോട്ടായ നിക്ഷേപക മാര്‍ക്കറ്റായി പരിവര്‍ത്തനം ചെയ്യപ്പെട്ടിരിക്കുന്നു. ടെക്, സ്റ്റാര്‍ട്ടപ്പ് മേഖലയിലെ നിക്ഷേപക അവസരങ്ങളുടെ മേല് ചാടിവീഴുന്ന പതിവുള്ള സില്‍വര് ലേക്കിന് ഈ മാറ്റത്തിന് നേര്‍ക്ക് മുഖം തിരിക്കാനാവില്ലെന്നതാണ് വാസ്തവം.\nപക്ഷേ മറ്റ് ആഗോള നിക്ഷേപകരെ പോലെ സ്റ്റാര്‍ട്ടപ്പുകള് വളര്‍ത്തിക്കൊണ്ടു വരാനൊന്നും യുഎസ് കമ്പനിക്ക് താല്‍പ്പര്യമില്ല, ക്ഷമയുമില്ല. വിളവ് വേഗം കൊയ്‌തെടുക്കാനാണ് ശ്രമം. അതിനാല് തന്നെ ലാഭമുണ്ടാക്കാനാരംഭിച്ചിട്ടില്ലാത്ത സ്റ്റാര്‍ട്ടപ്പുകളില് കമ്പനി നിക്ഷേപിക്കുന്നില്ല. ലാഭത്തിലായ, ബൈജൂസിലേക്കും മുകേഷ് അംബാനിയെന്ന വിശ്വസ്തമായ ബ്രാന്‍ഡിലേക്കും വമ്പന് നിക്ഷേപത്തുക കേന്ദ്രീകരിക്കുന്നത് ഇക്കാരണത്താലാണ്.\nആഗോളതലത്തില് പാകത വന്ന കമ്പനികളിലാണ് സില്‍വര് ലേക്ക് എന്നും നിക്ഷേപിച്ചിട്ടുള്ളത്. ഇന്ത്യയിലും ഇതേ തന്ത്രം നടപ്പാക്കാന് അവര് ശ്രമിക്കുന്നതില് ആശ്ചര്യമില്ല\nസഞ്ജീവ് കൃഷ്ണന്, ഇന്ത്യ പാര്‍ട്ട്ണര്, പ്രൈസ് വാട്ടര്‍ഹൗസ് കൂപ്പേഴ്‌സ്\nഅതേസമയം മുകേഷ് അംബാനിയും സില്‍വര് ലേക്കും കൈകൊടുക്കുന്നതും നടാടെയല്ല. 2010 മുതല് ഇത്തരമൊരു പങ്കാളിത്തം തുടരുന്നുണ്ടെന്നതാണ് വാസ്തവം. സ്‌പോര്‍ട്‌സ് ഇവന്റ്, ടാലന്റ് മാനേജ്‌മെന്റ് കമ്പനിയായ ഐഎംജിയുടെ പങ്കാളികള് റിലയന്‍സും സില്‍വര് ലേക്കുമാണ്. അംബാനി കുടുംബത്തിന്റെ ഉടമസ്ഥതയിലുള്ള ഐഎസ്എല് ഫുട്‌ബോള് ടീമായ മുംബൈ സിറ്റി എഫ്‌സിയുടെ ഓഹരികള് വാങ്ങിയ ഇംഗ്ലണ്ടിലെ മാഞ്ചസ്റ്റര് സിറ്റി ഫുട്‌ബോള് ടീമിലും അടുത്തിടെ സില്‍വര് ലേക്ക് കാര്യമായ നിക്ഷേപം നടത്തിയിട്ടുണ്ട്. മുകേഷ് അംബാനിയുമായുള്ള ദീര്‍ഘകാലത്തെ ഈ അടുത്ത സൗഹൃദവും ഇന്ത്യയെ ഒരു മികച്ച നിക്ഷേപക ഇടമായി കാണാനുള്ള ആത്മവിശ്വാസം യുഎസ് കമ്പനിക്ക് നല്‍കിയിട്ടുണ്ട്.\nസില്‍വര് ലേക്കിന്റെ ബഫറ്റ്\nസില്‍വര് ലേക്കിന്റെ കോ സിഇഒ ഈഗോണ് ഡര്‍ബനാണ് കമ്പനിയുടെ വമ്പന് നിക്ഷേപങ്ങള്‍ക്ക് ചുക്കാന് പിടിക്കുന്നത്. കോവിഡ് കാലത്ത് കമ്പനി നടത്തുന്ന ആകര്‍ഷകമായ നിക്ഷേപങ്ങള്, 2008 സാമ്പത്തിക പ്രതിസന്ധിക്കാലത്ത് നിക്ഷേപക ലെജന്‍ഡായ വാറന് ബഫറ്റ് നടത്തിയ പ്രവര്‍ത്തനങ്ങളോടാണ് ഉപമിക്കപ്പെടുന്നത്.\nPrevious തുടര്‍ച്ചയായി രണ്ടാം വര്‍ഷവും സ്റ്റാര്‍ട്ടപ്പ് റാങ്കിംഗില് കേരളം നമ്പര് വണ്\nNext എങ്ങനെയൊരു നല്ല വില്‍പ്പനക്കാരനാവാം\nവിപണിയിൽ പണ ലഭ്യത ഉറപ്പാക്കാൻ ആർബിഐ 25000 കോടി രൂപ കൂടി ലഭ്യമാക്കും\nവിപണിയിൽ പണ ലഭ്യത ഉറപ്പാക്കാൻ ടാർഗിറ്റഡ് ലോങ് ടേം റീപ്പോ ഓപ്പറേഷൻ (ടിഎൽടിആർഒ) വഴി ആർബിഐ 25000 കോടി രൂപ കൂടി ലഭ്യമാക്കുന്നു. പ്രധാനമായും കമ്പനികൾ ഇറക്കുന്ന ബോണ്ടുകൾ വാങ്ങാനായി ബാങ്കുകൾക്ക് ഇത് ഉപയോഗിക്കാം. Spread the love


തന്റെ ഭക്ഷണം തെരുവ് കുട്ടികള്‍ക്ക് വിളമ്പി, താരമായി പോലീസ് ഉദ്യോഗസ്ഥന് | Hyderabad traffic cop offers his food to homeless children\nതന്റെ ഭക്ഷണം തെരുവ് കുട്ടികള്‍ക്ക് വിളമ്പി, താരമായി പോലീസ് ഉദ്യോഗസ്ഥന്\nMay 20, 2021, 03:15 PM IST\n'എന്റെ രാത്രിയിലെ ഭക്ഷണം ഒരു മണിക്കൂര് താമസിച്ചു എന്നേയുള്ളൂ. അത് അവര്‍ക്ക് നല്‍കിയില്ലായിരുന്നെങ്കില് ആ കുഞ്ഞുങ്ങള് രാത്രി വിശന്ന് ഉറങ്ങേണ്ടി വന്നേനെ.'\nPhoto: twitter.com/TelanganaCOPs/ video\nകോവിഡിന്റെ രണ്ടാം തരംഗത്തില് രാജ്യം ആടിയുലയുമ്പോഴും നന്മയുടെയും മനുഷ്യത്വത്തിന്റെയും കഥകളാണ് ആശ്വാസമായി എത്തുന്നത്. അത്തരമൊരു സംഭവമാണ് ഇപ്പോള് സമൂഹമാധ്യമങ്ങള് ഏറ്റെടുത്തിരിക്കുന്നത്. ഹൈദരാബാദില് നിന്നുള്ള ഒരു ട്രാഫിക്ക് പോലീസ് ഉദ്യോഗസ്ഥന്റെ നന്മയുടെ മുഖമാണ് ഇത്. കോവിഡ് കാലത്ത് തെരുവ് ബാല്യങ്ങള്‍ക്ക് ഭക്ഷണം നല്‍കിയ മഹേഷ് കുമാര് എന്ന ഉദ്യോഗസ്ഥനെ പ്രകീര്‍ത്തിക്കുയാണ് എല്ലാവരും ഇപ്പോള്.\nതെലുങ്കാന പോലീസിന്റെ ഔദ്യോഗിക ട്വിറ്റര് പേജിലാണ് ആരുടെയും ഹൃദയം നിറയ്ക്കുന്ന ഈ സംഭവം പങ്കുവച്ചിരിക്കുന്നത്. ജോലിക്ക് പോകുകയായിരുന്ന മഹേഷ് കുമാര് വഴിയരികിലിരുന്ന് ഭക്ഷണത്തിനായി യാചിക്കുന്ന കുട്ടികളെ കാണുകയായിരുന്നു. ഉദ്യോഗസ്ഥന് വണ്ടി നിര്‍ത്തി തന്റെ ഭക്ഷണം ഇവര്‍ക്ക് വിളമ്പി നല്‍കുയായിരുന്നു.\n' അവര് ഭക്ഷണം അന്വേഷിച്ചു നടക്കുകയായിരുന്നു. രാത്രി പെട്രോളിങ് ഡ്യൂട്ടിക്കായി പോകുമ്പോഴാണ് ഞാനവരെ കണ്ടത്. എന്റെ രാത്രിയിലെ ഭക്ഷണം ഒരു മണിക്കൂര് താമസിച്ചു എന്നേയുള്ളൂ. അത് അവര്‍ക്ക് നല്‍കിയില്ലായിരുന്നെങ്കില് ആ കുഞ്ഞുങ്ങള് രാത്രി വിശന്ന് ഉറങ്ങേണ്ടി വന്നേനെ.' പിന്നീട് മഹേഷ്‌കുമാര് സംഭവത്തെ കുറിച്ച് പ്രതികരിച്ചത് ഇങ്ങനെ.\nContent Highlights: Hyderabad traffic cop offers his food to homeless children


സൈബർ ആക്രമണമല്ല; പ്രശ്നം ഉടൻ പരിഹരിക്കുമെന്ന് ഫേസ്ബുക്ക്\nMay 28, 2020, 03:18 am IST\nMar 14, 2019, 08:46 am IST\nകാലിഫോർണിയ: ഫേസ്ബുക്കിന്റെ ഉടമസ്ഥതയിലുള്ള സാമൂഹിക മാദ്ധ്യമങ്ങൾ പ്രവർത്തന രഹിതമായ വിഷയത്തിൽ ഔദ്യോഗിക പ്രതികരണവുമായി ഫേസ്ബുക്ക്. പ്രശ്നത്തിന് കാരണം സൈബർ ആക്രമണമല്ലെന്നും ഇത് ഉടൻ പരിഹരിക്കുമെന്നും ഫേസ്ബുക് ട്വിറ്ററിലൂടെ അറിയിച്ചു.\nബുധനാഴ്ച രാത്രി പത്തുമണിയോടെയാണ് ഫേസ്ബുക്ക്, വാട്ട്സ്ആപ്പ്, ഇൻസ്റ്റഗ്രാം അടക്കമുള്ള നവമാദ്ധ്യമങ്ങൾ പ്രവർത്തന രഹിതമായത്. ഫേസ്ബുക്കിന്റെയും ഇൻസ്റ്റഗ്രാമിന്റെയുെ വെബ് വെർഷൻ മണിക്കൂറുകളോളം പ്രവർത്തനരഹിതമായി. എന്നാൽ മൊബൈൽ വെർഷൻ പ്രവർത്തിച്ചിരുന്നുവെങ്കിലും പോസ്റ്റുകൾ ഇടാനോ കമന്റ് ചെയ്യാനോ മെസേജ് ചെയ്യാനോ ബുദ്ധിമുട്ട് നേരിട്ടിരുന്നു.\nവാട്ട്സ്ആപ്പ് ഉടൻ തന്നെ തിരിച്ച് വന്നെങ്കിലും മറ്റുള്ളവ ഏറെ നേരെ പ്രവർത്തന രഹിതമായിരുന്നു. മണിക്കൂറുകൾ കഴിഞ്ഞിട്ടും ഭാഗീകമായി മാത്രമാണ് ഫേസ്ബുക്കും ഇൻസ്റ്റഗ്രാമും പ്രവർത്തന ക്ഷമമായത്.


പതിനഞ്ചുകാരിയെ ലൈംഗികമായി ഉപദ്രവിച്ച കേസില് പ്രതിയ്ക്ക് ആറുവര്‍ഷം തടവും പിഴയും; പോക്‌സോ കേസില് വിധി പറഞ്ഞത് കൊയിലാണ്ടി ഫാസ്റ്റ് ട്രാക്ക് കോടതി - Koyilandy News\nപതിനഞ്ചുകാരിയെ ലൈംഗികമായി ഉപദ്രവിച്ച കേസില് പ്രതിയ്ക്ക് ആറുവര്‍ഷം തടവും പിഴയും; പോക്‌സോ കേസില് വിധി പറഞ്ഞത് കൊയിലാണ്ടി ഫാസ്റ്റ് ട്രാക്ക് കോടതി\nകൊയിലാണ്ടി: പതിനഞ്ചുവയസുകാരിയെ ലൈംഗികമായി ഉപദ്രവിച്ച കേസില് പ്രതിയ്ക്ക് ആറുവര്‍ഷം തടവും മുപ്പത്തി അയ്യായിരം രൂപ പിഴയും. ഇടുക്കി അടിമാലി സ്വദേശി ആയ പുത്തന് പുരക്കല് ബിജുവിനാണ് കൊയിലാണ്ടി ഫാസ്റ്റ് ട്രാക്ക് കോടതി പോക്‌സോ നിയമപ്രകാരം ശിക്ഷവിധിച്ചത്.\nപിഴ അടച്ചില്ലെങ്കില് ഒമ്പതുമാസം കൂടി തടവുശിക്ഷ അനുഭവിക്കണം. 2021ല് കൂരാച്ചുണ്ട് പൊലീസ് രജിസ്റ്റര് ചെയ്ത കേസിലാണ് നടപടി. 2020ലാണ് കേസിനാസ്പദമായ സംഭവം നടന്നത്. പച്ചക്കറി അരിഞ്ഞുകൊടുക്കാന് വിളിച്ചുവരുത്തി ബാലികയെ ഉപദ്രവിക്കുകയായിരുന്നു. അതിനുശേഷം സ്വദേശമായ ഇടുക്കിയിലേക്ക് കടന്നുകളഞ്ഞ പ്രതി ആറുമാസത്തിനുശേഷം തിരികെ വന്നപ്പോള് പെണ്‍കുട്ടി രക്ഷിതാക്കളോട് വിവരം പറയുകയായിരുന്നു.\nപോക്‌സോ നിയമപ്രകാരവും ഐ.പിസി സെക്ഷന് 354, 354 എ, 506 (1) പ്രകാരവുമുള്ള കുറ്റങ്ങളാണ് ഇയാള്‍ക്കെതിരെ ചുമത്തിയത്.\nകൊയിലാണ്ടി ഫാസ്റ്റ് ട്രാക്ക് സ്‌പെഷ്യല് കോടതി ജഡ്ജി അനില് ടി.പിയാണ് വിധി പ്രസ്താവിച്ചത്. കൂരാച്ചുണ്ട് സബ് ഇന്‍സ്‌പെക്ടര് റോയിച്ചന് പി.ഡി അന്വേഷിച്ച കേസില് സ്‌പെഷ്യല് പബ്ലിക് പ്രോസിക്യൂട്ടര് പി. ജെതിന് ഹാജരായി.\nവെള്ളിമാടുകുന്ന് ചില്‍ഡ്രന്‍സ് ഹോമില് നിന്നും കാണാതായ ആറുപേരെയും കണ്ടെത്തി; നാലുപേരെ കിട്ടിയത് എടക്കരയില് നിന്ന്\nപുളിയഞ്ചേരി കുന്നത്ത് ബാലകൃഷ്ണന് നായര് അന്തരിച്ചു


Prabhu Deva, Malayalam, Director, Nayantara,പ്രഭുദേവ, മലയാളം, സംവിധായകന്, നയന്‍താര - Malayalam Filmibeat\nമലയാളത്തിനെ പ്രഭുദേവയ്ക്കും പേടി\n| Published: Thursday, April 12, 2012, 10:37 [IST]\nവെള്ളിത്തിരയില് കൊറിയോഗ്രാഫറായി തുടങ്ങി നടനായും സംവിധായകനായും കഴിവു തെളിയിച്ച പ്രഭുദേവയുടെ മലയാളി കണക്ഷനെപ്പറ്റി എല്ലാവര്‍ക്കും അറിയാവുന്ന കാര്യമാണ്. തിരുവല്ലാക്കാരി നയന്‍താരയായിരുന്നു ഏറെക്കാലം പ്രഭുവിന്റെ കാമുകിപദം അലങ്കരിച്ചിരുന്നത്. നയന്‍സുമൊത്ത് ഇടയ്ക്കിടെ അദ്ദേഹം കേരളത്തിലെത്താറുമുണ്ടായിരുന്നു.\nഎന്തായാലും നയന്‍സുമായി വഴിപിരിഞ്ഞതിന് പിന്നാലെ മലയാളത്തോടും മലയാളിയോടുമുള്ള ഒരു പേടിയെപ്പറ്റി പ്രഭു തുറന്നുപറഞ്ഞിരിയ്ക്കുന്നു. മോളിവുഡില് സിനിമ ചെയ്യാന് ആഗ്രഹമുണ്ടെങ്കിലും അതിന് ധൈര്യമില്ലെന്നാണ് പ്രഭു വ്യക്തമാക്കിയിരിക്കുന്നത്. മലയാളത്തില് തന്നെക്കാള് കഴിവുള്ള ഒട്ടേറെ സംവിധായകരുണ്ട്. അവര് ഏറെ ബുദ്ധവൈഭവമുള്ളവരാണ്.അതു കൊണ്ട് തന്നെ താന് കൂടുതല് കരുതിയിരിക്കണമെന്നും പ്രഭു പറയുന്നു.\nസന്തോഷ് ശിവന് സംവിധാനം ചെയ്ത ഉറുമിയിലൂടെ പ്രഭുദേവ മലയാളത്തില് പ്രത്യക്ഷപ്പെട്ടിരുന്നു. മറ്റു തെന്നിന്ത്യന് ഭാഷകളിലും ബോളിവുഡിലും വമ്പന് ഹിറ്റുകളൊരുക്കിയ പ്രഭുദേവ മലയാളത്തിലേക്കില്ലെന്ന സൂചനകളാണ് ഇതിലൂടെ നല്‍കുന്നത്.\nRead more about: prabhu deva malayalam director nayantara പ്രഭുദേവ മലയാളം സംവിധായകന് നയന്‍താര\nPrabhu Deva was sharing his thoughts when he reportedly mentioned that though he wants to directafilm in Malayalam he is scared\nStory first published: Thursday, April 12, 2012, 10:37 [IST]


Tag: bhavivicharam - MuzirisTimes.com\nContinue reading “സ്ത്രീ മനുഷ്യനാകുന്നതാണു യുഗമാറ്റം”\nകിട്ടാനുള്ള പുതിയ ലോകം കിട്ടിയപ്പോൾ, കഷ്ടം!\nഞാനുൾപ്പെട്ട തലമുറ വല്ലാത്തൊരു വിമ്മിട്ടം അനുഭവിക്കുന്നതുപോലെ കാണപ്പെടുന്നു. കാണണമെന്നു ചെറുപ്പത്തിൽ ആഗ്രഹിച്ചതു സംഭവിച്ചുകഴിഞ്ഞപ്പോൾ, അതു കാണാൻ പറ്റാതെപോകുന്ന വിഷമസ്ഥിതി.\nഎല്ലാം ശരിയാവണം, എല്ലാം ശരിയാക്കണം എന്നായിരുന്നൂ ചിന്ത. അതിനുവേണ്ടിയുള്ള എഴുത്തും പ്രസംഗവും ചൊൽക്കാഴ്ചയും പോസ്റ്ററൊട്ടിക്കലും. കേരള സംസ്ഥാനത്തോടൊത്തു പിറന്നുവീണ ആൺകുട്ടികളുടെ ബാല്യകൗമാര യൗവനങ്ങൾ അങ്ങനെയായിരുന്നു.\nContinue reading “കിട്ടാനുള്ള പുതിയ ലോകം കിട്ടിയപ്പോൾ, കഷ്ടം!”\nContinue reading “ഈ വാർത്തകൾക്കു നടുവിൽ നമുക്ക് എങ്ങനെ പ്രത്യാശിക്കാനാവും എന്ന ചോദ്യത്തിനുമുന്നിൽ വിനയപൂർവ്വം”\nശുഭരാത്രിവിചാരമായോ ശുഭദിനചിന്തയായോ വായിക്കാം\n”ഈ മഹാവ്യാധിയുടെ കാലം കഴിയില്ലേ? എത്രകാലം ഇങ്ങനെ കോവിഡ് പ്രൊട്ടോകോളിൽ പേടിച്ചു വീട്ടിലിരിക്കും? ചുമ്മാ നമുക്കു പുറത്തിറങ്ങി നടക്കാം.”\nപഴയ ചില കൂട്ടുകാർ പറയുന്നു. അവരുടെ രണ്ടു ചോദ്യങ്ങൾക്കും, പിന്നെ ആ ക്ഷണത്തിനും ഞാൻ മറുപടി പറയണം.\nContinue reading “ശുഭരാത്രിവിചാരമായോ ശുഭദിനചിന്തയായോ വായിക്കാം”


“ചാന്നാർ ലഹളയും തിരുവനന്ത പുരം രാജാക്കന്മാരുടെ സവർണസ്നേഹവും “ - Boolokam\nHome Boolokam “ചാന്നാർ ലഹളയും തിരുവനന്ത പുരം രാജാക്കന്മാരുടെ സവർണസ്നേഹവും “\n“ചാന്നാർ ലഹളയും തിരുവനന്ത പുരം രാജാക്കന്മാരുടെ സവർണസ്നേഹവും “\n“ചാന്നാർ ലഹളയും തിരുവനന്ത പുരം രാജാക്കന്മാരുടെ സവർണസ്നേഹവും ”\nസംസ്കാര ശൂന്യതയുടേയും നീചത്വത്തിന്റെ തെളിവുകൂടിയാണ് നായര് പട്ടാളവും നായര് ജന്മികളും സംഘടിതമായി നടത്തിവന്ന സ്ത്രീകളുടെ ബ്ലൌസ് വലിച്ചുകീറുന്ന മഹനീയ യുദ്ധം!\nനീചരായ ഗുണ്ടകള്‍ക്കുപോലും ലജ്ജ തോന്നുന്ന ആ ശൂദ്രയുദ്ധത്തെ നയിച്ച തിരുവിതാംകൂറിലെ രാജഭരണത്തിനെതിരെ അശരണരായസ്ത്രീകള് ചെറുത്തുനിന്ന ഉജ്ജ്വല ചരിത്രമാണ് ചാന്നാര് ലഹള.\nപതിനേഴാം നൂറ്റാണ്ടിന്റെ അവസാന‌പാദത്തിൽ നാടാർ സമുദായത്തിൽപ്പെട്ട സ്ത്രീകൾ മാറുമറയ്ക്കുന്നതു സംബന്ധിച്ച് തെക്കൻ തിരുവിതാംകൂറിൽ പൊട്ടിപ്പുറപ്പെട്ട സംഘർഷമാണു ചാന്നാർ ലഹള എന്നറിയപ്പെടുന്നത്.\nമാറുമറയ്ക്കൽ സമരം, ശീലവഴക്ക്, മുലമാറാപ്പ് വഴക്ക്, മേൽശീല കലാപം, നാടാർ ലഹള എന്നീ പേരുകളിലും ഈ സമരം ചരിത്രരേഖകളിൽ പരാമർശിക്കപ്പെടുന്നു.\nനാടാർ സമുദായത്തിന്റെ മറ്റൊരു പേരാണ് ചാന്നാർ.\nസാമൂഹികമായ അഭിവൃദ്ധി സ്വപ്നംകണ്ട് നാടാർ സമുദായത്തിലെ ഒരു വിഭാഗം ക്രിസ്തുമതത്തിലേക്ക് വളരെപ്പെട്ടെന്നു പരിവർത്തനം ചെയ്തു.\nഇവരുടെ വസ്ത്രധാരണത്തിലും ജീവിത രീതികളിലും മിഷണറിമാർ പരിഷ്കാരങ്ങൾ വരുത്തി.\nസവർണ്ണരുടെ ശാസനകൾ ലംഘിച്ച് മാറുമറച്ചു നടക്കുവാൻ നാടാർ സ്ത്രീകളെ ആഹ്വാനം ചെയ്തു.\nകേരള-തമിഴ്‌നാട് അതിർത്തിയിലുള്ള വടക്കാങ്കുളം എന്ന സ്ഥലത്ത് 1680-ൽ ജസ്യൂട്ട് വൈദികർ ആദ്യമായി ഒരു നാടാർ സ്ത്രീയെ റൌക്ക(ജാക്കറ്റ്) ധരിപ്പിച്ചു. വസ്ത്രധാരണത്തിൽ മാന്യത കൈവരുമെന്നു വന്നതോടെ ക്രിസ്തുമതത്തിലേക്കുള്ള ഒഴുക്കു വർദ്ധിച്ചു.\nമതപരിവർത്തനം ചെയ്താൽ സവർണ്ണ ഹിന്ദുക്കളുടെ കല്പനകളിൽ നിന്നും ഒഴിവാകാം എന്നതായിരുന്നു നാടാർ സമുദായാംഗങ്ങളെ ക്രിസ്തുമതത്തിലേക്കു ചെല്ലാൻ പ്രേരിപ്പിച്ച പ്രധാന ഘടകം.\nപതിനേഴ്, പതിനെട്ട് നൂറ്റാണ്ടുകളിൽ നെയ്യാറ്റിൻകര, കാട്ടാക്കട, തിരുനെൽ‌വേലി, പാറശാല തുടങ്ങിയ പ്രദേശങ്ങളിൽ വ്യാപകാമായി മതപരിവർത്തനം നടന്നു. 1685-ൽ വടക്കാങ്കുളത്ത് കത്തോലിക്കാ ദേവാലയം സ്ഥാപിതമായി.\nഇത് ഒരു ചെറു കാലയളവിലുണ്ടായ ഒരു സമരമല്ല.\nഏതാണ്ട് മൂന്ന് പതിറ്റാണ്ടുകാലം ഏറിയും കുറഞ്ഞും അത് തെക്കൻ തിരുവിതാംകൂറിനെ പ്രക്ഷുബ്ധമാക്കി.\n1822-ലാണ് അതിനു തുടക്കം കുറിക്കപ്പെട്ടത്.\nക്രിസ്തുമതം സ്വീകരിച്ച നാടാർ സ്ത്രീകൾ മേൽ‌വസ്ത്രം ധരിച്ചും ഹിന്ദുമതത്തിൽപ്പെട്ടവർ മേൽ‌വസ്ത്രമില്ലാതെയും നടന്നു.\nറൌക്കയും(ജാക്കറ്റ്) അതിനും‌മീതേ മേൽ‌മുണ്ടുമായിരു‍ന്നു സവർണ്ണ സ്ത്രീകളുടെ വേഷം.\nമിഷണറിമാർ ഇതേ രീതിയിൽത്തന്നെ മതപരിവർത്തനം നടത്തിയവരെയും വസ്ത്രം ധരിപ്പിച്ചു.\nമേൽശീല ധരിച്ച സാറ എന്ന നാടാർ ക്രിസ്ത്യൻ സ്ത്രീക്കെതിരെ പേഷ്കാർ ശങ്കുണ്ണിമേനോൻ ചില നടപടികളെടുക്കാൻ ശ്രമിച്ചത് അതിന് വിത്തുപാകി.\nപൂതത്താൻ കുട്ടി – ഇശക്കി എന്നീ ചാന്നാർ ദമ്പതിമാർ ക്രിസ്തുമതം സ്വീകരിച്ചശേഷം മാറു മറയ്ക്കുന്നവേഷം ധരിച്ച് യജമാനനായ മാടൻപിള്ളയോട് തർക്കം തുടങ്ങിയതോടെ കലാപം മുളപൊട്ടി.\nക്രിസ്ത്യൻ നാടാർ സ്ത്രീകളുടെ നടപടി ഹിന്ദുമതത്തിലെ സവർണ്ണരെ പ്രകോപിതരാക്കി. മേൽ‌വസ്ത്രം ധരിച്ച സ്ത്രീകൾക്കെതിരെ അവർ ആക്രമണമഴിച്ചുവിട്ടു. മാറു മറച്ചാൽ ജാതി തിരിച്ചറിയാനാവില്ല എന്നായിരുന്നു സവർണർ ഉയർത്തിയ വാദം. !!\nലഹള വ്യാപകമായതോടെ ബ്രിട്ടീഷ് ഭരണാധികാരികൾ പ്രശ്നത്തിലിടപെട്ടു. 1812-ൽ ബ്രിട്ടീഷ് റസിഡന്റായിരുന്ന കേണൽ മൺ‌റോ ക്രിസ്ത്യൻ നാടാർ സ്ത്രീകൾക്ക് മാറു മറയ്ക്കുന്നതരം വസ്ത്രംധരിക്കാൻ അനുമതി നൽകി.\nമിസിസ് റീഡ്, മിസിസ് കോൾട്ട് എന്നിവർ കുറിയ കൈകൾ ഉള്ള ജാക്കറ്റ് തുന്നി ധരിക്കാനും അതിനുമേൽ ഒരു രണ്ടാംമുണ്ടിടാനും നാടാർ സ്ത്രീകളെ പ്രേരിപ്പിക്കുകയും ചെയ്തു.\nഎന്നാൽ മിഷണറിയായ റീഡ് ഇതിനെതിരെ കോടതിയെ സമീപിച്ചു. വിധി നാടാർ സ്ത്രീകൾക്ക് അനുകൂലമായി.\nകോടതിവിധി ധിക്കരിച്ച് ദിവാൻ വെങ്കിട്ടറാവു നാടാർ സ്ത്രീകൾ മാറു മറച്ചുകൂടാ എന്നൊരു കല്പന ഇറക്കി.\nഎന്നാൽ മദിരാശി ഗവർണർ സർ ചാൾസ് ട്രവലിയൻ ദിവാന് എതിരായിരുന്നു.\nനാടാർമാരുടെ സഹായിയായ റീഡിന്റെ വീട് സവർണ ഹിന്ദുക്കൾ വളഞ്ഞു. ഉദയഗിരിക്കോട്ടയിൽനിന്നും പട്ടാളമെത്തി റീഡിനെ മോചിപ്പിച്ചു.\n1859-ൽ കുപ്പായവും മേൽമുണ്ടും ധരിച്ച നാടാർ സ്ത്രീകളെ സവർണർ ആക്രമിച്ചു. 1859 ജനു. 4-ന് വൈദ്യലിംഗംപിള്ള എന്ന സവർണന്റെ നേതൃത്വത്തിൽ നാഗർകോവിലിൽ അക്രമം നടന്നു.\nനെയ്യാറ്റിൻകര ചന്തയിൽ ഒരു നാടാർ സ്ത്രീയുടെ ബ്ളൗസ് കീറിയ നായർ പ്രമാണിയെ കോടതി ശിക്ഷിച്ചു. നിസ്സാരമായ പിഴയാണ് ശിക്ഷ. അയാൾ കുറ്റം ആവർത്തിച്ചു. രണ്ടാംമുണ്ട് ധരിച്ചാൽ റൗക്കകൂടി കീറുക എന്നതായി പരിപാടി.\nകോട്ടാറിൽ ലഹള വ്യാപകമായി. 1859 ജനു. 7-ന് കുമാരപുരത്ത് ലഹള രൂക്ഷമായി. അവിടെ നാടാർ സ്ത്രീകളെ നഗ്നരാക്കി വഴി നടത്തി. ചെമ്പൻവിളയിൽ ലഹളയ്ക്ക് താണുമുത്തുപിള്ള എന്ന സവർണൻ നേതൃത്വം നല്കി. മൈലാടി, ആറാലുംമൂട്, തിട്ടവിള, ആണ്ടിത്തോപ്പ് എന്നിവിടങ്ങളിലും സമരം രൂക്ഷമായി.\nകളിയിക്കാവിളയിൽ സ്ത്രീകൾ പള്ളിയിൽ അഭയംതേടിയപ്പോൾ സവർണർ പള്ളി കത്തിച്ചു. പാറശ്ശാലയിൽ ഒരു പൊലീസ് സർജന്റ് ആണ് ലഹളയ്ക്ക് നേതൃത്വം നല്കിയത്. കോട്ടാറിൽ ചിന്ന നാടാരുടെ നേതൃത്വത്തിൽ സംഘടിച്ച് സവർണരെ നേരിട്ടു.\nദക്ഷിണ തിരുവിതാംകൂറിലാകമാനം വ്യാപിച്ച ഈ സമരം സവർണ ഹിന്ദുക്കളെ രോഷാകുലരാക്കിത്തീർത്തു. അവർ കൂട്ടംചേർന്ന് നാടാർ സമുദായത്തിലെ സ്ത്രീപുരുഷന്മാരെ കാണുന്നിടത്തുവച്ച് ഉപദ്രവിക്കുവാൻ തുടങ്ങി.\n1858 ഡി. 27-ന് രാത്രി മേക്കാട് എന്ന സ്ഥലത്തെ കുരിശുപള്ളി തീവച്ചുനശിപ്പിച്ചു. 30-ന് ചന്തയിൽവച്ച് ഒരു സംഘട്ടനമുണ്ടായി. അന്നേദിവസം രാത്രിതന്നെ നാഗർകോവിലിലെ കുരിശുപള്ളിയും റസിഡൻസി ബംഗ്ലാവും അഗ്നിക്കിരയായി. 11 മുതൽ 16 വരെ രണ്ടുകുരിശുപള്ളികളും രണ്ട് മിഷൻ പള്ളിക്കൂടങ്ങളും തീവച്ചു. ഈ ലഹളയിൽ പങ്കുകൊള്ളുന്നതിനായി തിരുനെൽവേലി, മധുര മുതലായ സ്ഥലങ്ങളിൽനിന്നും അനവധി നാടാർ യുവജനങ്ങൾ വന്നിരുന്നു.\nഎന്നാൽ കോട്ടാറിൽ സമരം നടന്ന ഉടനെ സൈന്യത്തെ ബലപ്പെടുത്തണമെന്നും ഒരു സംഘം നായർ പട്ടാളത്തെ അയച്ചു തരണമെന്നും ഡെപ്യൂട്ടി പേഷ്കാർ ശങ്കുണ്ണി മേനോൻ ആവശ്യപ്പെട്ടതിൻപ്രകാരം സൈന്യത്തെയും നായർ പട്ടാളത്തെയും ലഹളസ്ഥലങ്ങളിലേക്ക് നിയോഗിച്ചു.\nഅവർ ചുറ്റിനടന്ന് സമരത്തലവന്മാരെ പിടിച്ച് വിചാരണ ചെയ്ത് ശിക്ഷിച്ചു.\n“സത്യവും നീതിയും മാത്രമല്ല മനുഷ്യസാധാരണമായ സർവ മനോവൃത്തികളും ഈ സംഗതിയിൽ നമ്മുടെ വശത്താണ്. ഇങ്ങനെയുള്ള ഒരു സന്ദർഭത്തിൽ നാം ഗൌരവപൂർവ്വം പ്രവർത്തിച്ചില്ലെങ്കിൽ പരിഷ്കൃതലോകം മുഴുവൻ നമ്മെ പുച്ഛിക്കും… …\nഅതുകൊണ്ട് 1829ലെ തിരുവിതാംകൂർ രാജകീയ വിളംബരത്തിൽ അടങ്ങിയിരിക്കുന്ന ശാസനങ്ങൾ ഇക്കാലത്തിനോ, പരിഷ്കൃതാശയനായ ഒരു രാജാവിനോ യോജിച്ചതല്ലെന്ന് രാജാവിനെ അറിയിക്കേണ്ടത് നിങ്ങളുടെ ചുമതലയാകുന്നു…”\nഇതിനുശേഷം നാടാർ സ്ത്രീകളും ബ്ളൗസ് ധരിക്കാം, എന്നാൽ അത് സവർണരുടേതുപോലെയാകരുത് എന്നും എല്ലാ നാടാർ സ്ത്രീകൾക്കും മേൽമുണ്ടാവാം എന്നുമുള്ള സ്ഥിതി വന്നു.ഇതിനെക്കുറിച്ചുള്ള വിവരങ്ങൾ മദ്രാസ് ഗവർണരായ സർ ചാൾസ് ടി. വില്യമിന്റെ അടുത്തുമെത്തി.\nഉയർന്ന ജാതിക്കാരെ അനുകരിക്കരുത് എന്ന വ്യവസ്ഥ ഗവർണ്ണർക്ക് ഇഷ്ടമായില്ല.\nഅദ്ദേഹം തിരുവിതാംകൂർ ഗവൺമെന്റിനെ അതികഠിനമായി ശാസിച്ച് റസിഡന്റിന് ഒരു കത്തയച്ചു. മാത്രമല്ല, അന്ന് മദ്രാസിൽ ചെന്നിരുന്ന അസിസ്റ്റന്റ് റസിഡന്റ് മേജർ ഡ്രൂറിയേയും അദ്ദേഹം ശാസിച്ചു. ബ്രിട്ടീഷ് അധികാരികളുടെ നിർബന്ധത്തിനു വഴങ്ങി തിരുവിതാംകൂർ മഹാരാജാവിനു ഈ വ്യവസ്ഥയും ഒടുവിൽ പിൻവലിക്കേണ്ടിവന്നതോടെ ചാന്നാർ സ്ത്രീകളുടെ മൂന്നുപതിറ്റാണ്ടിലേറെ നീണ്ട അവകാശസമരം ആത്യന്തിക വിജയം നേടി.\nPrevious articleപല രാമായണം, മുന്നൂറിലേറെ എന്നതാണ് ഏകദേശ കണക്ക്\nNext articleപെറ്റുപെറ്റു സഹികെട്ട അമ്മമാരുള്ള നാടാണ് കേരളവും


ബ്ലോഗെഴുത്തുലോകം വാരം 003 രചന 04 | ബ്ലോഗെഴുത്തുലോകം വാരം 003\n← ബ്ലോഗെഴുത്തുലോകം വാരം 003 രചന 03\nബ്ലോഗെഴുത്തുലോകം വാരം 003 രചന 05 →\nPosted on September 27, 2016\tby ബ്ലോഗെഴുത്തുലോകം\nസൃഷ്ടിയും ആഹാരവും (ലേഖനം)\nമാംസം മനുഷ്യന്റെ ആഹാരമാണോ?\nസൃഷ്ടി-സ്ഥിതി സവിശേഷതകൾ പ്രകാരം മനുഷ്യന് സസ്യാഹാരമാണോ മാംസാഹാരമാണോ ചേർന്നതെന്നു നോക്കാം.\nസൃഷ്ടിപരമായി രണ്ടു പ്രത്യേക പിറവികളെ കാണാനാവും:\nസസ്യാഹാരം മാത്രം ഇഷ്ടപ്പെടുന്ന ജീവിവർഗങ്ങൾ.\nമാംസം ഭക്ഷിയ്ക്കുന്ന ജീവിവർഗങ്ങൾ.\nഈ രണ്ടു വർഗങ്ങളേയും ലളിതമായി നിരീക്ഷിച്ചാൽ മനുഷ്യൻ ഏതു ഗണത്തിൽ പെടുന്നെന്നു മനസ്സിലാക്കാവുന്നതാണ്.\nആടുമാടുകൾ, കഴുത, കുതിര, മാൻ, ആന തുടങ്ങിയവയെല്ലാം സസ്യാഹാരം മാത്രം ഉപയോഗപ്പെടുത്തുന്നവയാണെന്നു കാണാം. മാംസാഹാരപ്രിയരായി നായയിലും പൂച്ചയിലും തുടങ്ങി, സിംഹം, പുലി എന്നിങ്ങനെ ഒട്ടനവധി ജീവിവർഗങ്ങളുണ്ട്.\nഇനി ഇവയുടെ പ്രത്യേകതകൾ ശ്രദ്ധിയ്ക്കാം:\nസസ്യാഹാരം മാത്രം ഭക്ഷിയ്ക്കുന്ന ജീവികളുടെ പല്ലുകൾ നിരയായി, അടുത്തടുത്തു വിന്യസിച്ചിരിയ്ക്കുന്നു; മാത്രമല്ല, കഴിയ്ക്കുന്ന ഭക്ഷണം വെളിയിൽ വരാതിരിയ്ക്കാനുള്ള തടയായും സഹായകമാണ്. മാംസാഹാരികളുടെ പല്ലുകൾ കൂർമയുള്ളതായിരിയ്ക്കും. പല്ലുകൾക്കിടയിൽ അകലവും സാധാരണമാണ്.\nവെള്ളം കുടിയ്ക്കുന്നതു ശ്രദ്ധിയ്ക്കുക.\nസസ്യാഹാരമിഷ്ടപ്പെടുന്നവ മനുഷ്യനെപ്പോലെ വെള്ളം ഊറ്റി (വലിച്ച്) കുടിയ്ക്കുന്നു. മാംസാഹാരികൾ നക്കി കുടിയ്ക്കുന്നു.\nസസ്യാഹാരികളുടെ വിരലുകൾ മനുഷ്യന്റെ വിരലുകൾ പോലെ ചെറിയതും പാദം തടയുള്ളതുമായിരിയ്ക്കും. മാംസാഹാരികളുടെ വിരലുകൾ നീളവും കൂർത്ത നഖങ്ങളും ഉള്ളവയായിരിയ്ക്കും.\nസസ്യാഹാരം ഇഷ്ടപ്പെടുന്ന ജീവിവർഗങ്ങളുടെ കുടലിനു പൊതുവായി, മനുഷ്യരുടേതിനെപ്പോലെ, ഏറെക്കുറെ 15 അടിയോളം നീളമുണ്ടായിരിയ്ക്കും. സസ്യാഹാരങ്ങളിൽ നഞ്ഞിന്റെ (വിഷം) അംശം കുറവും, സത്തുഗുണങ്ങൾ (പോഷകാംശം) കൂടുതലും ഉള്ളതിനാൽ, ആഹാരം കുടലിൽ അധികനേരം തുടരുന്നതിന് കുടലിന്റെ ദൈർഘ്യം സഹായിയ്ക്കുന്നു. മാംസാഹാരികളുടെ ഭക്ഷണത്തിൽ വിഷാംശം അധികമുള്ളതുകൊണ്ട്, അധികനേരം തങ്ങാതെ പുറത്തുപോകേണ്ടതിനാൽ അഞ്ചടിയോളം മാത്രമേ കുടലിനു നീളമുണ്ടായിരിയ്ക്കൂ.\nസസ്യാഹാരികൾക്കു മനുഷ്യനെപ്പോലെ ശരീരപ്രവർത്തനങ്ങളിൽ ഉഷ്‌ണവും ചൂടും അധികമാകയാൽ ദാഹത്തെ ഉണർത്തി ധാരാളം വെള്ളം കുടിയ്ക്കാനും, വിയർപ്പുരൂപേണ ശരീരോഷ്മാവിനെ തണുപ്പിയ്ക്കാനും സമശീതോഷ്‌ണനിലയിൽ എത്തിയ്ക്കാനും കഴിയുന്നു. എന്നാൽ, മാംസാഹാരികൾക്ക് ഈ പ്രത്യേകത ഇല്ലേയില്ല. അതിനാൽ, അവ നാക്കു വെളിയിലേയ്ക്കിട്ട്, വായിലൂടെ ശ്വാസോച്ഛ്വാസം ചെയ്ത് ശരീരത്തിന്റെ ഊഷ്മാവു ക്രമപ്പെടുത്തുന്നു.\nസസ്യാഹാരം മാത്രം കഴിയ്ക്കുന്ന ജീവിവർഗങ്ങളുടെ (സസ്യാഹാരം മാത്രം ഭക്ഷണമാക്കിയ മനുഷ്യരുടേയും) മലമൂത്രവിസർജ്യങ്ങൾ പൊതുവിൽ പഴകപ്പെടാവുന്നതും, താരതമ്യേന ദുർഗന്ധം കുറഞ്ഞവയുമായിരിയ്ക്കും. മാംസാഹാരികളുടെ (മാംസം ഉപയോഗിയ്ക്കുന്ന മനുഷ്യരുൾപ്പെടെ) വിസർജ്യങ്ങൾ അത്യധികം ദുർഗന്ധപൂരിതവും അയോഗ്യവുമായിരിയ്ക്കും.\nഇനി മനോവ്യാപാരങ്ങൾ എന്തെന്നു നോക്കാം.\nസസ്യാഹാരപ്രിയർ ഒത്തൊരുമയോടും കൂട്ടം കൂട്ടമായും വസിയ്ക്കുന്നു. മനുഷ്യനും പൊതുവായി അങ്ങനെ തന്നെയാണു ജീവിയ്ക്കാനിഷ്ടപ്പെടുന്നത്. എന്നാൽ മാംസം ആഹാരമാക്കിയിട്ടുള്ള ജീവിവർഗങ്ങൾ തനിയേ വസിയ്ക്കാനാണു കൂടുതലായും ഇഷ്ടപ്പെടുന്നത്. (ഭീകരത ഉൾക്കൊള്ളുന്ന മനുഷ്യരുടെ പ്രവണതയും അതുതന്നെയാണെന്ന് ഓർക്കുക.) തന്റെ അധികാരപരിധിയ്ക്കുള്ളിലേയ്ക്കു മറ്റൊരു ജീവിവർഗത്തെ അവ കടത്തിവിടുകയില്ല.\nസസ്യാഹാരം മാത്രം ഉപയോഗിയ്ക്കുന്നവയുടെ പൊതുഗുണം ശാന്തതയോടും സാമൂഹ്യനന്മയോടും ചേർന്നു നിൽക്കുന്നതായിരിയ്ക്കും. മാംസാഹാരികൾക്കു കൂടിയ വേഗതയും ആക്രോശവും ഉണ്ടായിരിയ്ക്കുമെന്നു മാത്രമല്ല, സാമൂഹികപ്രതിബദ്ധത ഉണ്ടാകുകയുമില്ല.\nസസ്യാഹാരത്തിലൂടെ ജീവിയ്ക്കുന്നവ പ്രകൃതിയോടിണങ്ങിയ ജോലികളിൽ അറിഞ്ഞോ അറിയാതെയോ ഏർപ്പെട്ടുകൊണ്ടിരിയ്ക്കും. നിലം ഉഴുക, വണ്ടി വലിയ്ക്കുക, പരാഗണത്തെ സഹായിയ്ക്കുക എന്നിവ പോലും അതിൽപ്പെടുന്നു. മാംസാഹാരികൾക്ക് ഇത്തരത്തിലുള്ള പ്രവൃത്തികളിൽ സംബന്ധിയ്ക്കുക സാധ്യമല്ല.\nമാംസാഹാരം ഭക്ഷണമാക്കിയ ജീവിവർഗങ്ങൾ അധികമായ മാനസികസംഘർഷം അനുഭവിയ്ക്കുന്നത് എന്തുകൊണ്ട്?\nഈ ജീവിവർഗത്തിലുള്ളവയ്ക്ക് ശരീരത്തിലും രക്തത്തിലും അപായകരമായ സന്ദർഭങ്ങളിൽ രക്ഷപ്പെടുന്നതിനായി (ഉടൽകരുത്തിനെ അധികമായി ഉപയോഗപ്പെടും വിധം) അഡ്രീനൽ പോലുള്ള ഗ്രന്ഥിയിൽ നിന്നു ഹോർമോണുകൾ രക്തത്തിലേയ്ക്കു ചുരത്തപ്പെടുന്നു.\nഉദാഹരണത്തിന്, ഒരു ശത്രു ഇരയെ തുരത്തുമ്പോൾ (മനുഷ്യനെ ഒരു നായ ഓടിയ്ക്കുന്നതായും സങ്കല്പിയ്ക്കാവുന്നതാണ്) സാധാരണയിൽ കവിഞ്ഞ വേഗത്തിൽ ഓടിരക്ഷപ്പെടാൻ സഹായിയ്ക്കുന്നത് ഇത്തരം ഹോർമോണുകളുടെ അവസരോചിതമായ ഇടപെടൽ മൂലമാണ്.\nഇതു രക്തത്തിലും തലച്ചോറിലും കലർന്നിരിയ്ക്കും.\nഇതിനെ ഉൾക്കൊള്ളുന്ന മനുഷ്യരും സാധാരണ പ്രവൃത്തികളിൽപ്പോലും അപായത്തിലുള്ളതുപോലുള്ള ജാഗ്രത പുലർത്തുന്നു. ഇക്കാരണങ്ങളൊക്കെയാണു മാംസാഹാരപ്രിയരുടെ മാനസികസംഘർഷത്തിനു ഹേതുവായിത്തീരുന്നത്.\nമനുഷ്യൻ തന്റെ ആറാമത്തെ അറിവിനെ (ഇന്ദ്രിയം) പ്രയോജനപ്പെടുത്താനായി അധികശക്തിയ്ക്കും ബലത്തിനും വേണ്ടിയാണ് (സകലതിനേയും അടക്കിവാഴുന്ന മനുഷ്യനു വാസ്തവത്തിൽ അതിന്റെയൊന്നും ആവശ്യമില്ലെങ്കിൽപ്പോലും) മാംസാഹാരം അനുശീലിയ്ക്കുന്നത് എന്ന വാദമുഖവും നിരത്തുന്നുണ്ട് ആശ്ചര്യമെന്തെന്നാൽ, സസ്യാഹാരമാണ് അധികശക്തിയുടേയും ബലത്തിന്റേയും ഉറവിടം. തികച്ചും സസ്യാഹാരിയായ ആനയ്ക്കും കുതിരയ്ക്കും ശക്തിയിലും ബലത്തിലും പകരമില്ലെന്നോർക്കുക.\nഉദാഹരണമെടുത്താൽ, സോയാബീൻസിൽ 40% ശുദ്ധമായ പ്രോട്ടീൻ ഉൾക്കൊള്ളുന്നു. ഇതു മാംസത്തിലുള്ളതിനേക്കാൾ ഇരട്ടിയും, മുട്ടയിലുള്ളതിനേക്കാൾ നാലുമടങ്ങുമാണ്. അതുപോലെ, പല പഴങ്ങളേയും കിഴങ്ങുവർഗങ്ങളേയും ഇലകളേയും പച്ചക്കറികളേയും പറ്റി എടുത്തുപറയേണ്ടതുണ്ട്.\nപ്രകൃതിദത്തമായ ഈ സവിശേഷതകളിൽ നിന്നെല്ലാം മനസ്സിലാക്കേണ്ടതാണ്, മനുഷ്യൻ സസ്യാഹാരിയാണോ മാംസാഹാരിയാണോ ആകേണ്ടതെന്ന്.\nഅതെന്തായാലും, മനുഷ്യൻ ആരോഗ്യത്തോടെയും സമാധാനത്തോടെയും ശാന്തതയോടെയും അടക്കത്തോടെയും ഒത്തൊരുമയോടെയും, ശക്തിശാലിയായും, കോപവും ആക്രോശവും മാനസികസംഘർഷങ്ങളും രോഗങ്ങളും ചിന്താക്കുഴപ്പങ്ങളും ഇല്ലാതെയും ജീവിയ്ക്കണമെന്നാശിയ്ക്കുന്നത് സസ്യാഹാരങ്ങളുടെ വഴിയേ മാത്രമായിരിയ്ക്കും.\nപുത്രമിത്രകളത്ര ധനധാന്യസമൃദ്ധിയോടും ആയുരാരോഗ്യസൗഖ്യമോടും വാഴുക ചിരം, സുഖം!\nഅറിവുകൾക്കു കടപ്പാട്: പ്രിയകൂട്ടുകാരി കാർത്തിക സ്വാമി\n(വരികൾ: സജി വട്ടംപറമ്പിൽ)


ലൈറ്റ് ഓഫാക്കരുത്; പണി കിട്ടും -മഹാരാഷ്ട്ര ഊർജ്ജ മന്ത്രി | "Should Rethink": Maharashtra Minister On PM's Call To Turn Off Lights | Madhyamam\ndate_range4April 2020 5:49 AM GMT\nലൈറ്റ് ഓഫാക്കരുത്; പണി കിട്ടും -മഹാരാഷ്ട്ര ഊർജ്ജ മന്ത്രി\nവൈദ്യുതി ഗ്രിഡ് തകരാറിലായാൽ അടിയന്തര സേവനങ്ങൾ താളംതെറ്റും\nമുംബൈ: പ്രധാനമന്ത്രിയുടെ ആഹ്വാനപ്രകാരം എല്ലാവരും ഒരേസമയം ലൈറ്റണച്ചാൽ വൈദ്യുതി വിതരണത്തെ സാരമായി ബാധിക്കുമ െന്ന് മഹാരാഷ്ട്ര ഊർജ്ജ മന്ത്രി ഡോ. നിതിൻ റാവുത്ത്. വൈദ്യുതി തകരാറിലായാൽ കൊറോണക്കെതിരായ അടിയന്തര മെഡിക്ക ൽ സേവനങ്ങൾ വരെ താളംതെറ്റുമെന്നും മന്ത്രി വ്യക്തമാക്കി.\nഞായറാഴ്ച രാത്രി ഒമ്പത് മണിക്ക് ഒമ്പത് മിനിറ്റ് ലൈറ്റുകൾ ഓഫാക്കണമെന്നായിരുന്നു പ്രധാനമന്ത്രി നരേന്ദ്ര മോദി കഴിഞ്ഞ ദിവസം ആഹ്വാനം ചെയ്തത്. കൊറോണ വൈറസ് വരുത്തിയ ഇരുട്ടിനെ നേരിടാൻ ലൈറ്റണച്ച് മെഴുകുതിരികളും മൊബൈൽ ഫോൺ ഫ്ലാഷും ഉപയോഗിക്കാനായിരുന്നു നിർദേശം.\nഎന്നാൽ, ലൈറ്റണക്കരുതെന്നും ഇത് അടിയന്തര സേവനങ്ങളെ ബാധിക്കുമെന്നുമാണ് മന്ത്രി പറയുന്നത്. എല്ലാ ലൈറ്റുകളും ഒരേ സമയം ഓഫ് ചെയ്യുന്ന കാര്യം പുനർവിചിന്തനം നടത്തണം. ഇത് വൈദ്യുതി ഗ്രിഡ് തകരാറിലാക്കും. ലോക്ക്ഡൗൺ കാരണം ഫാക്ടറികൾ ഇല്ലാത്തതിനാൽ വൈദ്യുതി ഉപഭോഗം നിലവിൽ 23,000 മെഗാവാട്ടിൽനിന്ന് 13,000 മെഗാവാട്ടായി കുറഞ്ഞിട്ടുണ്ട്. എല്ലാ ലൈറ്റുകളും ഒരേ സമയം അണച്ചാൽ സ്ഥിതി കൂടുതൽ വഷളാകും. അങ്ങനെ സംഭവിച്ചാൽ സേവനം പുനസ്ഥാപിക്കാൻ 12-16 മണിക്കൂർ വരെ എടുത്തേക്കാം. കൊറോണ വൈറസിനെതിരായ പോരാട്ടത്തിൽ വൈദ്യുതി ഒരു പ്രധാന സഹായിയാണ് -ഡോ. നിതിൻ റാവുത്ത് വ്യക്തമാക്കി.\nനേരത്തെ ജനതാ കർഫ്യൂവിനോടനുബന്ധിച്ച് പാത്രം കൊട്ടാനുള്ള പ്രധാനമന്ത്രിയുടെ നിർദേശം പ്രഹസനമായി മാറിയിരുന്നു. സാമൂഹിക അകലം പോലും പാലിക്കാതെ ആഘോഷമായാണ് ഉത്തരേന്ത്യയിൽ ആളുകൾ പാത്രം കൊട്ടി ഘോഷയാത്ര നടത്തിയത്. ഇത് ഏറെ വിമർശനം ക്ഷണിച്ചുവരുത്തിയിരുന്നു.\nTAGS:prime minister narendra modi Dr Nitin Raut Light Diyas covid 19\nNews Summary - "Should Rethink": Maharashtra Minister On PM's Call To Turn Off Lights


കണ്ണൂരില് വ്യാപക അക്രമം; സിപിഎം പ്രവര്‍ത്തകന് വെട്ടേറ്റു - Samakalika Malayalam\nകണ്ണൂരില് വ്യാപക അക്രമം; സിപിഎം പ്രവര്‍ത്തകന് വെട്ടേറ്റു\nBy സമകാലികമലയാളം ഡെസ്‌ക് | Published: 04th January 2019 11:25 PM |\nLast Updated: 04th January 2019 11:55 PM | A+A A- |\nകണ്ണൂര്: കണ്ണൂര് ഇരിട്ടി പെരുമ്പറമ്പില് സിപിഎം പ്രവര്‍ത്തകന് വെട്ടേറ്റു. വികെ വിശാഖിനാണ് വെട്ടേറ്റത്. രാത്രി പതിനൊന്ന് മണിയോടെയാണ് സംഭവം. ആക്രമണത്തിന് പിന്നില് ബിജെപി പ്രവര്‍ത്തകരാണെന്ന് സിപിഎം ആരോപിക്കുന്നു.\nശബരിമല യുവതി പ്രവേശനത്തില് പ്രതിഷേധിച്ച് നടന്ന ഹര്‍ത്താലിന് പിന്നാലെ സംസ്ഥാനത്ത് വ്യാപകമായി ആക്രമണങ്ങള് അരങ്ങേറിയിരുന്നു. കണ്ണൂര് ജില്ലയിലും വലിയ രീതിയില് ആക്രമണസംഭവങ്ങള് റിപ്പോര്‍ട്ട് ചെയ്തിരുന്നു. സിപിഎം- ബിജെപി പ്രവര്‍ത്തകരുടെ വീടുകള് ആക്രമിക്കപ്പെട്ടിരുന്നു.\nരാത്രി പത്തേകാല് ഓടെയാണ് എഎന് ഷംസീര് എംഎല്‍എയുടെ വീടിന് നേരേ ബോംബേറിഞ്ഞിരുന്നു. തലശ്ശേരി മാടപ്പീടികയിലെ വീടിന് നേരെയാണ് ബോംബെറിഞ്ഞത്. സംഭവം നടക്കുമ്പോള് എംഎല്‍എയുടെ കുടംബം മാത്രമാണ് വീട്ടിലുണ്ടായിരുന്നത്. ബോംബേറില് ആര്‍ക്കും പരുക്കേറ്റിട്ടില്ലെന്നാണ് റിപ്പോര്‍്ട്ടുകള്. ബൈക്കിലെത്തിയ സംഘമാണ് ബോംബെറിഞ്ഞത്.\nകേരളത്തില് ആസൂത്രിതമായി കലാപമുണ്ടാക്കാനുള്ള ശ്രമത്തിന്റെ ഭാഗമായാണ് വീടിന് നേരെ ആക്രമണം ഉണ്ടായതെന്ന് ഷംസീര് പറഞ്ഞു. എസ്പി വിളിച്ച സമാധാനയോഗത്തില് പങ്കെടുക്കുമ്പോഴാണ് തന്റെ വീടിന് നേരെ ആക്രമണമാണ് ഉണ്ടായത്. ഇതിന് ബിജെപി നേതൃത്വം മറുപടി പറയണമെന്നും ഷംസീര് പറഞ്ഞു. ഇത് ശരിയാണോ എന്ന കാര്യം ബിജെപി നേതൃത്വം വിലയിരുത്തണം. തലശ്ശേരി മേഖലയില് യാതൊരു സംഘര്‍ഷവും നിലനിന്നിരുന്നില്ല. ഏകപക്ഷീയമായ ആക്രമണം മാത്രമാണ് നടന്നിട്ടുള്ളത്. ഇത് തന്നെ ഇല്ലാതാക്കാനുള്ള ശ്രമമാണെന്ന് ഷംസീര് പറഞ്ഞു. എന്നാല് സംഭവത്തില് പങ്കില്ലെന്ന് ബിജെപി നേതാക്കള് വ്യക്തമാക്കി.\nവെട്ടേറ്റു ബിജെപി സിപിഎം പ്രവര്‍ത്തകന് വികെ വിശാഖ്


Actor Sreeji Ravi about his film career - Malayalam Filmibeat\n| Updated: Friday, February 26, 2016, 11:22 [IST]\n2005ല് പുറത്തിറങ്ങിയ മയൂഖം എന്ന ചിത്രത്തില് ഒരു നെഗറ്റീവ് കഥാപാത്രത്തെ അവതരിപ്പിച്ചുകൊണ്ടാണ് ശ്രീജിത്ത് അഭിനയരംഗത്തേക്ക് കടന്ന് വരുന്നത്. തുടര്‍ന്ന് ഒട്ടേറെ ചിത്രങ്ങളില് അഭിനയിച്ചു. ഇപ്പോഴും നിരവധി വേഷങ്ങളാണ് ശ്രീജിത്തിനെ തേടിയെത്തുന്നത്. അത് മലയാളത്തില് നിന്ന് മാത്രമല്ല, തമിഴില് നിന്നും മികച്ച വേഷങ്ങള് വരുന്നുണ്ട്.\nസാധരണ വേഷങ്ങളില് നിന്നും വ്യത്യസ്തമായ വേഷങ്ങള് ചെയ്യണമെന്ന് ശ്രീജിത്ത് പറയുന്നു. അന്യഭാഷയില് നിന്ന് ഒട്ടേറെ വേഷങ്ങള് വരുന്നുണ്ട്. എങ്കിലും നല്ല കഥാപാത്രങ്ങള്‍ക്കായി കാത്തിരിക്കുകയാണ്- ശ്രീജിത്ത്. മംഗളത്തിന് നല്‍കിയ അഭിമുഖത്തിലാണ് ശ്രീജിത്ത് തന്റെ കരിയറിനെ കുറിച്ച് സംസാരിച്ചത്.\nആകാശവാണിയാണ് ഒടുവില് പുറത്തിറങ്ങിയ ശ്രീജിത്ത് അഭിനയിച്ച ചിത്രം. വ്യത്യസ്തമായ വേഷമാണ് ചിത്രത്തില് അവതരിപ്പിച്ചത്. ഇനിയും കൂടുതല് സെലക്ടീവാകനാണ് താരത്തിന്റെ തീരുമാനം.\nസിനിമയില് വന്ന സമയത്ത് അച്ഛന് ഇങ്ങനെ പറയുമായിരുന്നു. തുടക്കത്തിലെ സൂപ്പര് താരമാകാന് ആഗ്രഹിക്കേണ്ട. ആദ്യം കഴിവ് തെളിയിക്കൂ. അതിന് ശേഷം മതിയെന്ന്. ശ്രീജിത്ത് പറയുന്നു.\nമലയാളം കൂടാതെ തമിഴില് നിന്നും ഒട്ടേറെ വേഷങ്ങള് ഇപ്പോള് തന്നെ തേടി എത്തുന്നുണ്ട്. അതുക്കൊണ്ട് തന്നെ ഇഷ്ടമല്ലാത്ത വേഷങ്ങളാണെങ്കില് അതു വേണ്ടെന്ന് വയ്ക്കാനുള്ള ധൈര്യമുണ്ട്.\nതമിഴില് നിന്ന് അവസരം വരുന്നുണ്ടെങ്കിലും മലയാളത്തില് സജീവമാകാനാണ് തീരുമാനം.\nതമിഴിലെ നാലാമത്തെ ചിത്രമാണ് കഥകളി. ശരവണ വടിവേല് എന്ന പോലീസ് കഥാപാത്രത്തെയാണ് ചിത്രത്തില് താന് അവതരിപ്പിച്ചത്. പ്രേക്ഷകര് ഈ കഥപാത്രത്തെ സ്വീകരിച്ചതില് സന്തോഷം തോന്നുന്നുണ്ട്.\nകുഞ്ചാക്കോ ബോബനും ശ്യാമിലും കേന്ദ്ര കഥാപാത്രത്തെ അവതരിപ്പിക്കുന്ന ചിത്രമാണ് വള്ളിയും തെറ്റി പുള്ളിയും തെറ്റി. ചിത്രത്തിലെ താന് അവതരിപ്പിക്കുന്ന പോത്തന് എന്ന കഥാപാത്രത്തെ ഏറെ പ്രതീക്ഷയോടെയാണ് കാത്തിരിക്കുന്നത്.\nRead more about: malayalam film news malayalam cinema malayalam movie news actor sreejith ravi മലയാളം സിനിമ നടന് ശ്രീജിത്ത്\nActor Sreeji Ravi about his film career.


സ്വർഗ്ഗം പോലെ മനോഹരം... വടക്കു കിഴക്കൻ ഇന്ത്യയിലെ ഗ്രാമങ്ങൾ കാണാം | Most Scenic Villages in Northeast India - Malayalam Nativeplanet\n»സ്വർഗ്ഗം പോലെ മനോഹരം... വടക്കു കിഴക്കൻ ഇന്ത്യയിലെ ഗ്രാമങ്ങൾ കാണാം\nPublished: Monday, May 27, 2019, 11:48 [IST]\nപേരുകേട്ട സ്ഥലങ്ങളും വിനോദ സഞ്ചാര കേന്ദ്രങ്ങളും അടുത്തുള്ള ക്ഷേത്രങ്ങളും ഒക്കെ കണ്ട് ആവോളം ആസ്വദിച്ച് അടിച്ചുപൊളിച്ച് തിരിച്ചെത്തുന്നതാണ് നമ്മുടെ മിക്ക യാത്രകളും. തിക്കിലും തിരക്കിലും ഓടിപ്പോയി കണ്ടുതീർത്ത് വരുന്ന യാത്രകളാണോ യഥാർഥ യാത്രകൾ...അല്ല! തിരക്കുകളുടെ ഇടയിൽ നടത്തുന്ന ഈ യാത്രകളിൽ നിന്നുമൊരു മാറ്റം വേണ്ടെ?! യാത്രകളിൽ പുതിയ സ്ഥലങ്ങളെയും ആളുകളെയും തിരയുന്നവർ തീർച്ചായും പോയിരിക്കേണ്ട ഒരു നാടുണ്ട്...വടക്കു കിഴക്കൻ ഇന്ത്യ. തികച്ചും വ്യത്യസ്തമാ ആചാരങ്ങളും സംസ്കാരങ്ങളുമായി കാത്തിരിക്കുന്ന ഈ നാട് ഒരത്ഭുതം തന്നെയാണ്! ഇതാ വടക്കു കിഴക്കൻ ഇന്ത്യയിൽ തീർച്ചായയും സന്ദർശിച്ചിരിക്കേണ്ട കുറച്ച് ഗ്രാമങ്ങൾ പരിചയപ്പെടാം...\nഏഷ്യയിലെ ഏറ്റവും വൃത്തിയുള്ള ഗ്രാമം എന്നറിയപ്പെടുന്ന ഇടമാണ് മേഘാലയയിലെ മാവ്ലിനോങ്. മരങ്ങളുടെ ഇടയിൽ വേറിട്ട് നിൽക്കുന്ന ഈ ഗ്രാമം വർഷങ്ങളോളം പുറം നാട്ടുകാർക്ക് അന്യമായിരുന്നു. എന്നാൽ 2003 ൽ ഏഷ്യയിലെ ഏറ്റവും വൃത്തിയുള്ള നിർമ്മല ഗ്രാമമെന്ന പുരസ്കാരം ലഭിച്ചതിനു ശേഷമാണ് ഇവിടം വിനോദ സഞ്ചാര രംഗത്തേയ്ക്ക് കടന്നു വരുന്നത്. ഇവിടുത്തെ ശുചിത്വവും വൃത്തിയും മാതൃകയാക്കേണ്ടതു തന്നെയാണ്.റോഡുകൾ മുതൽ മുള കൊണ്ടുള്ള ചവറ്റുകുട്ട വരെ എല്ലായിടത്തുമുണ്ട് .\nവെള്ളച്ചാട്ടങ്ങളും പാലങ്ങളും ചേർന്ന നാടൻ ഗ്രാമീണ കാഴ്ചകളാണ് ഇവിടുത്തെ ആകർഷണം.\nഷില്ലോങ്ങിൽ നിന്നും 80 കിലോമീറ്റർ അകലെയാണ് മാവ്ലിനോങ് സ്ഥിതി ചെയ്യുന്നത്.\nസിറോ, അരുണാചൽ പ്രദേശ്\nഅരുണാചൽ പ്രദേശിന്റെ കവാടം എന്നറിയപ്പെടുന്ന സ്ഥലമാണ് സീറോ. കണ്ടാൽ കേരളത്തിന്റ ബാക്കി എന്നു തോന്നുന്ന വിധത്തിൽ നെൽപ്പാടങ്ങളാൽ ചുറ്റപ്പെട്ടു കിടക്കുന്ന ഈ നാട് യുനസ്കോയുടെ പൈതൃക നഗരങ്ങളുടെ പട്ടികയിൽ ഉൾപ്പെടുവാനുള്ള ഒരുക്കത്തിലാണ്.\nപൈൻ മരങ്ങളും മുളകളും പർവ്വതങ്ങളും ഒക്കെ ഇവിടെ കാണാം. അപ്താനി ഗോത്ര വിഭാഗത്തിൽ പെടുന്ന ആളുകളാണ് ഇവിടുത്തെ താമസക്കാർ. സീറോ മ്യൂസിക് ഫെസ്റ്റിവർ, അപ്താനികളുടെ വിളവെടുപ്പുത്സവമായ ഡ്രീ ഫെസ്റ്റിവൽ തുടങ്ങിയവയാണ് ഇവിടുത്തെ ആകർഷണങ്ങൾ. ക്യാമറയെപ്പോലും പിന്നിലാക്കുന്ന കാഴ്ചകളാണ് ഇവിടെയുള്ളത്.\nകളിമൺ പാത്ര വ്യവസായത്തിന് പേരുകേട്ടിരിക്കുന്ന ഒരു കുഞ്ഞൻ ഗ്രാമമാണ് മണിപ്പൂരിലെ ആൻഡ്രോ. ഇവിടുത്തെ വ്യത്യസ്തരായ ഗോത്രവിഭാഗക്കാരുടെ സംസ്കാരത്തിന്റെ സമ്മേളനത്തെ സൂചിപ്പിക്കുന്ന ഡോള് ഹൗസുമാണ് ഇവിടുത്തെ ആകർഷണങ്ങൾ. പട്ടിക വിഭാഗക്കാരുടെ ഗ്രാമം എന്നറിയപ്പെടുന്ന ഇവിടം ഇംഫാലിൽ നിന്നും 25 കിലോമീറ്റർ അകലെയാണ് സ്ഥിതി ചെയ്യുന്നത്.\nകൊഹിമയുടെ പ്രാന്ത പ്രദേശങ്ങളിൽ സ്ഥിതി ചെയ്യുന്ന കിസാമയാണ് ഇവിടുത്തെ പ്രശസ്തമായ മറ്റൊരിടം. നാഗാ വിഭാഗക്കാരുടെ പ്രധാന ഇടമായാണ് ഇവിടം അറിയപ്പെടുന്നത്. മുളയുപയോഗിച്ചുണ്ടാക്കുന്ന ഇവിടുത്തെ വീടുകൾ ഏറെ പ്രശസ്തമാണ്. വർഷത്തിലൊരിക്കൽ പുറത്തുള്ളവർക്ക് സ്വതന്ത്ര്യമായി ഇവിടെ എത്താം. ഹോൺബിൽ ഫെസ്റ്റിവലിന്റെ ഭാഗമായാണ് ആളുകൾക്ക് ഇവിടെ എത്താൻ സാധിക്കുക.\nനാഗാ വിഭാഗക്കാരുടെ ജീവിത രീതികളും സംസ്കാരവും പാരമ്പര്യവുമെല്ലാം കാണിച്ചു തരുന്ന ഒരു ഓപ്പൺ എയർ മ്യൂസിയം പോലെയാണിവിടമുള്ളത്.\nലോകത്തിലെ ഏറ്റവും വലിയ കുടുംബം താമസിക്കുന്ന നാടാണ് മിസോറാമിലെ ബക്തവാങ്. സിയോണ ചാന എന്ന കുടുംബ തലവനും 39 ഭാര്യമാരും 94 മക്കളും 14 മരുമക്കളം 33 കൊച്ചുമക്കളും അടങ്ങുന്നതാണ് ഈ കുടുംബം.\nഇന്ത്യയിടെ ആഭിചാര ക്രിയകളുടെയും ദുരാചാരങ്ങളുടെയും നാട് എന്നറിയപ്പെടുന്ന ഇടമാണ് ആസാമിലെ ഒരു ഗ്രാമമായ മയോങ്.\nബോംദില, അരുണാചല് പ്രദേശ്\nകിഴക്കന് ഹിമാലയ നിരകളില് അതിമനോഹരമായ പ്രകൃതി ദൃശ്യങ്ങളോടെ സന്ദര്‍ശകരെ കാത്തിരിക്കുന്ന പ്രശാന്തമായ നഗരമാണിത്. പ്രകൃതി ഭംഗിക്കും ആപ്പിള് തോട്ടങ്ങള്‍ക്കും പുറമെ ബോംദില ബുദ്ധ വിഹാരങ്ങളാലും പ്രശസ്‌തമാണ്. നിരവധി ട്രക്കിങ് പാതകള് ഉള്ളതിനാല് സാഹസിക യാത്രക്കാര്‍ക്കും പ്രിയപ്പെട്ട സ്ഥലങ്ങളില് ഒന്നാണിത്. വിശദമായി വായിക്കാം\nഡിസുകൗ താഴ്‌വര, നാഗ‌ലാന്‍ഡ്\nകൊഹിമ പട്ടണത്തില് നിന്നും 30 കിലോമീറ്റര് അകലെ സ്ഥിതി ചെയ്യുന്ന ഡിസുകൗ താഴ്‌വര ട്രക്കിങ് പ്രേമികള്‍ക്ക് ഏറെ പ്രിയപ്പെട്ട സ്ഥലമാണ്. സമുദ്ര നിരപ്പില് നിന്നും 248 മീറ്റര് ഉയരത്തില് നില്‍ക്കുന്ന ഈ സ്ഥലത്ത് നിന്നും നോക്കിയാല് പര്‍വതങ്ങളുടെ വിശാല ദൃശ്യം കാണാന് കഴിയും. വന പുഷ്‌പങ്ങളും തെളിഞ്ഞ പര്‍വത അരുവികളും ഈ സ്ഥലത്തിന് സ്വര്‍ഗ തുല്യമായ മനോഹാരിത നല്‍കുന്നു.\nമിസോറാമിലെ ഏറെ പ്രത്യേകതകളുള്ള നാടാണ് കൊലാസിബ്. കാലമെത്ര കഴിഞ്ഞിട്ടും തങ്ങളുടെ തനതായ രീതികൾക്കും ശീലങ്ങൾക്കും മാറ്റങ്ങളൊന്നും വരുത്താതെ , തങ്ങളെന്താണോ, ആ അവസ്ഥയിൽ ജീവിക്കുന്ന ഗോത്ര വര്‍ഗ്ഗക്കാരാണ് ഇവിടെയുള്ളത്.ഇംഗ്ലീഷും മിസോ ഭാഷയുമാണ് ഇവിടുത്തെ പ്രധാന സംസാര ഭാഷകൾ.\nമിസോറാമിലെ ഏറ്റവും നീളമേറിയ നദികളിലൊന്നാമ ത്വ്ലാങ് നദിയാണ് കൊലസിബിലെ കാണേണ്ട കാഴ്ചകളിലൊന്ന്. 185 കിലോമീറ്ററോളം നീളത്തിൽ ഒഴുകുന്ന ഇതിന്റെ കരയിൽ നിന്നുള്ള ദൃശ്യങ്ങൾ മാത്രം മതി ആരെയും ഈ പ്രദേശത്തിന്റെ ആരാധകരാക്കുവാൻ. നദിക്കരയിലിരുന്ന് മീൻ പിടിക്കുക, മികച്ച ഫ്രെയിമുകൾ ക്യാമറകളിലാക്കുക, തുടങ്ങിയവയാണ് ഇവിടെ എത്തിയാൽ ചെയ്യാൻ കഴിയുന്ന കാര്യങ്ങൾ.\nമരതകപച്ചയിൽ തിളങ്ങി നിൽക്കുന്ന കാടുകളും കുതിച്ചൊഴുകുന്ന അരുവികളും മനോഹരമായ താഴ്വരകളും കയറിയാൽ ഇറങ്ങി വരാൻ പാടുപെടുന്ന കാടുകളും ഒക്കെയായി നിൽക്കുന്ന നാടാണ് മണിപ്പൂരിലെ സേനാപതി. പച്ചപ്പിന്റെ ഭംഗി കൊണ്ട് എടുത്തുറയുന്ന ഇടമാണ് സേനാപതി. ഈ നാടിന്‍റെ 70 ശതമാനത്തോളം ഭാഗവും വനമാണ് എന്നതാണ് മറ്റൊരു പ്രത്യേകത. ഇതു കൂടാതെ ഒട്ടേറെ സ്ഥലങ്ങളും കാഴ്ചകളും ഇവിടെ സ‍ഞ്ചാരികൾക്ക് ആസ്വദിക്കുവാനുണ്ട്.\nRead more about: north east villages


ആദ്യം ആൺകുട്ടിയെന്ന് പറഞ്ഞു, തന്നത് പെൺകുട്ടിയെ ; കുഞ്ഞിനെ കാണിക്കാതെ അമ്മയിൽനിന്ന് മാറ്റിയെന്നു പരാതി - Pathram Online\nമാതൃശിശുസംരക്ഷണകേന്ദ്രത്തിൽ ജന്മം നൽകിയ അമ്മയ്ക്ക് കുഞ്ഞിനെ മാറിനൽകിയതായി പരാതി. ജൂൺ ആറിന് രാവിലെ 10.15-ന് കോഴിക്കോട് ഐ.എം.സി.എച്ചിൽ പ്രസവിച്ച വടകര സ്വദേശികളായ ദമ്പതിമാരുടെ കുഞ്ഞാണ് മാറിയത്. ആൺകുട്ടിയാണെന്നാണ് ആശുപത്രി അധികൃതർ പറഞ്ഞതെന്നും കുഞ്ഞിനെ കാണിക്കാതെയാണ് അമ്മയിൽനിന്ന് മാറ്റിയതെന്നും അച്ഛൻ പറഞ്ഞതായാണ് റിപ്പോർട്ടുകൾ.\nഇതിനെപ്പറ്റി പിന്നീട് ചോദിച്ചപ്പോൾ കുട്ടി കരയാത്തതുകൊണ്ടാണ് അമ്മയിൽനിന്ന് മാറ്റിയതെന്നും ചികിത്സയുടെ ഭാഗമായിട്ടാണ് ഇങ്ങനെ ചെയ്തതെന്നുമാണ് ആശുപത്രി അധികൃതർ പറഞ്ഞത്. അമ്മയോടും കുഞ്ഞിന്റെ അമ്മമ്മയോടും അടുത്തുണ്ടായിരുന്ന നഴ്‌സ് പറഞ്ഞത് ആൺകുട്ടിയാണെന്നായിരുന്നു. പ്രസവിച്ച് പത്തുമിനിറ്റ് കഴിഞ്ഞതോടെ ഡ്യൂട്ടിയിലുണ്ടായിരുന്ന മൂന്നുപേർ ചേർന്ന് പെൺകുഞ്ഞിനെ കൊണ്ടുവന്ന് കാണിച്ചു. കുഞ്ഞിന്റെ ചുണ്ടിന് വൈകല്യമുണ്ടെന്നും ശാരീരികമായ ഒട്ടേറെ പ്രശ്നങ്ങളുണ്ടെന്നുമാണ് ആശുപത്രി അധികൃതർ നൽകിയ രേഖകളിലുള്ളതെന്നും കുഞ്ഞിന്റെ അച്ഛൻ പറഞ്ഞു.\nകുഞ്ഞിന്റെ ആദ്യമാസംമുതൽ അവസാനമാസംവരെ എല്ലാ ഘട്ടത്തിലും സ്കാനിങ് പരിശോധനകൾ പൂർത്തിയാക്കിയതാണ്. അപ്പോഴൊന്നും ഡോക്ടർമാർ ആരുംതന്നെ ശാരീരികപ്രശ്നങ്ങളുള്ളതായി ദമ്പതിമാരോട് പറഞ്ഞിട്ടില്ല. കുഞ്ഞിന്റെ ആരോഗ്യപ്രശ്നങ്ങളുമായി ബന്ധപ്പെട്ട് ഡോക്ടർമാർ പറഞ്ഞ എല്ലാ പരിശോധനകളും പൂർത്തിയാക്കിയതാണ്. കുഞ്ഞിനെ മാറിപ്പോയതാണെങ്കിൽ ബന്ധപ്പെട്ടവർക്കെതിരേ നടപടി വേണമെന്നും യഥാർഥ കുഞ്ഞിനെ തിരിച്ചുകിട്ടാനുള്ള ശാസ്ത്രീയപരിശോധനകൾ വേണമെന്നുമാവശ്യപ്പെട്ട് ദമ്പതിമാർ ഒമ്പതാംതീയതി മെഡിക്കൽ കോളേജ് പോലീസിൽ പരാതി നൽകി.\nപിതൃത്വം തെളിയിക്കുന്നതുമായി ബന്ധപ്പെട്ട ഡി.എൻ.എ. പരിശോധന കഴിയാതെ തങ്ങൾക്ക് ഈ കാര്യത്തിൽ ഒന്നുംചെയ്യാനില്ലെന്ന നിലപാടിലാണ് പോലീസ്. കേസെടുക്കണമെങ്കിൽ ഡി.എൻ.എ. പരിശോധന പൂർത്തിയാക്കേണ്ടതുണ്ടെന്നും മെഡിക്കൽ കോളേജ് പോലീസ് അധികൃതർ പറഞ്ഞു. പരിശോധനാഫലം വന്നശേഷംമാത്രമേ കേസെടുക്കൂവെന്നും ബന്ധപ്പെട്ടവർ അറിയിച്ചു.\nഎന്നാൽ, കുഞ്ഞ് മാറിപ്പോയിട്ടില്ലെന്നും പരാതിയുണ്ടായ ഉടൻ പ്രാഥമികാന്വേഷണം നടത്തിയെന്നും മാതൃശിശുസംരക്ഷണകേന്ദ്രം സൂപ്രണ്ട് ഡോ. സി. ശ്രീകുമാർ പറഞ്ഞു. കോടതിയോ പോലീസോ നിർദേശിക്കാതെ ഡി.എൻ.എ. പരിശോധന നടത്താൻ സാധിക്കില്ലെന്നും അദ്ദേഹം വ്യക്തമാക്കി.\nകോട്ടയത്ത് മുലപ്പാല് തൊണ്ടയില് കുടുങ്ങി രണ്ടുമാസം പ്രായമായ കുഞ്ഞ് മരിച്ചു


62 വയസ്സുള്ള അമ്മയ്ക്ക് ചെലവിന് തുക കണ്ടെത്താന് എവിടെ നിക്ഷേപിക്കും? | Where should invest for monthly expenses?\nDec 8, 2018, 02:33 PM IST\nസീനിയര് സിറ്റിസണ്‍സ് സേവിങ്‌സ് സ്‌കീമും അള്‍ട്ര ഷോട്ട് ടേം ഫണ്ടുകളും നിക്ഷേപത്തിനായി പരിഗണിക്കാം.\nരണ്ട് ടാക്‌സ് സേവിങ് ഫണ്ടുകളില് എസ്‌ഐപിയായി നിക്ഷേപിച്ചുവരുന്നു. അതിനുപുറമെ, ..\nഅമ്മയുടെ പേരിലുള്ള ഫ്‌ളാറ്റ് 40 ലക്ഷം രൂപയ്ക്ക് വിറ്റു. 62 വയസ്സുള്ള അമ്മയുടെ ദൈനംദിന ജീവിതത്തിനുള്ള ചെലവ് കണ്ടെത്തുകയാണ് ലക്ഷ്യം. അമ്മ ഇപ്പോള് എന്റെകൂടെയാണ് താമസിക്കുന്നത്. പ്രതിമാസം 25,000 രൂപ മുതല് 30,000 രൂപവരെയാണ് പ്രതീക്ഷിക്കുന്നത്. എവിടെ നിക്ഷേപിച്ചലാണ് ഇത്രയും പലിശ ലഭിക്കുക? മ്യൂച്വല് ഫണ്ട് എസ്ഡബ്ല്യുപി പരിഗണിക്കാമോ?\nആദായ നികുതി കിഴിച്ച് എട്ടുശതമാനം ആദായം ലഭിച്ചാല്‍മാത്രമെ ഇത്രയും തുക നിക്ഷേപത്തില്‍നിന്ന് നിങ്ങള്‍ക്ക് ലഭിക്കുകയുള്ളൂ. അതിനായി സീനിയര് സിറ്റിസണ്‍സ് സേവിങ്‌സ് സ്‌കീം ആദ്യമായി തിരഞ്ഞെടുക്കാം. 8.3ശതമാനമാണ് അതിന് ലഭിക്കുന്ന പലിശ.\n15 ലക്ഷം രൂപയാണ് ഇങ്ങനെ നിക്ഷേപിക്കാന് കഴിയുക. അഞ്ചുവര്‍ഷമാണ് നിക്ഷേപ കാലാവധി. അതുകഴിഞ്ഞാല് വീണ്ടും മൂന്നുവര്‍ഷത്തേയ്ക്കുകൂടി പുതുക്കിയിടാന് അവസരമുണ്ട്.\nഇനി എസ്ഡബ്ല്യൂപിയുടെ കാര്യം. ഡെറ്റ് ഫണ്ടില്‍തന്ന നഷ്ടസാധ്യത കുറഞ്ഞ അള്‍ട്ര ഷോട്ട് ടേം ഫണ്ട് നിക്ഷേപത്തിനായി പരിഗണിക്കാം. ഫ്രാങ്ക്‌ളിന് ഇന്ത്യ അള്‍ട്ര ഷോട്ട് ടേം, ആദിത്യ ബിര്‍ള സേവിങ്‌സ് ഫണ്ട് എന്നിവയില് നിക്ഷേപിക്കാം. പ്രതിമാസം നിശ്ചിത തുകവീതം എസ്ഡബ്ല്യുപി വഴി പിന്‍വലിക്കാം. രണ്ട് നിക്ഷേപ പദ്ധതികളായാലും ആദായ നികുതി ബാധകമാണ്.\ncontent highlight: Where should invest for monthly expenses?\nWhere should invest for monthly expenses?


മത്സ്യബന്ധനമേഖല പ്രതിസന്ധിയിൽ, ട്രോളിങ്ങ് നിരോധനത്തിന് ഇളവ് വേണമെന്ന് ആവശ്യം | crisis in fishing sector due to lock down\nThiruvananthapuram, First Published 3, Apr 2020, 9:00 AM\nകേരളം ഉള്‍പ്പെടുന്ന പടിഞ്ഞാറൻ മേഖയില് ജൂൺ ഒന്നിന് തുടങ്ങി ജൂലൈ മുപ്പത്തിഒന്നിന് അവസാനിക്കുന്ന ട്രോളിങ്ങ് നിരോധന ഉത്തരവ് കേന്ദ്രസർക്കാർ പുറപ്പെടുവിച്ച് കഴിഞ്ഞു\nതിരുവനന്തപുരം: മൺസൂൺകാല ട്രോളിങ്ങ് നിരോധനത്തിന് ഇളവ് വേണമെന്ന അവശ്യം ശക്തമാകുന്നു. കൊവിഡ് വ്യാപനം കണക്കിലെടുത്ത് ഏർപ്പെടുത്തിയിരിക്കുന്ന ലോക്ക്ഡൗൺ മത്സ്യബന്ധനമേഖലക്ക് കടുത്ത വെല്ലുവിളിയായ സാഹചര്യം കണക്കെലെടുത്താണ് ഈ ആവശ്യം ഉന്നയിക്കുന്നത്.\nകേരളം ഉള്‍പ്പെടുന്ന പടിഞ്ഞാറൻ മേഖയില് ജൂൺ ഒന്നിന് തുടങ്ങി ജൂലൈ മുപ്പത്തിഒന്നിന് അവസാനിക്കുന്ന ട്രോളിങ്ങ് നിരോധന ഉത്തരവ് കേന്ദ്രസർക്കാർ പുറപ്പെടുവിച്ച് കഴിഞ്ഞു. കൊവിഡ് വ്യാപനത്തിന് തുടർന്നുള്ള ലോക്ക് ഡൗൺ കാരണം കേരളത്തില് നിലവില് യന്ത്രവല്‍കൃത ബോട്ടുകള് ഉപയോഗിച്ചുള്ള മത്സ്യ ബന്ധനം നിർത്തിവച്ചിരിക്കുകയാണ്. കൊവിഡ് വ്യാപനം തടയുന്നതിന്‍റെ ഭാഗമായി ഹാർബറുകള് അടച്ചിട്ടിരിക്കുന്നതിനാല് മത്സ്യവിപണനവും നടക്കുന്നില്ല. ഇത് സമുദ്രുത്പന്നങ്ങളുടെ കയറ്റുമതിയെ ഉള്‍പ്പടെ ബാധിച്ചിരിക്കുകയാണ്.\nമത്സ്യബന്ധനം എന്ന് പൂർണതോതില് തുടങ്ങാൻ കഴിയും എന്ന കാര്യത്തിലും പ്രതിസന്ധി നിലനില്‍ക്കുകയാണ്. ഇനിയൊരു ട്രോളിങ്ങ് നിരോധനം കൂടി വന്നാല് മത്സ്യബന്ധന മേഖയെയും കയറ്റുമതിയെയും കാര്യമായി ബാധിക്കുമെന്ന് ബന്ധപ്പെട്ടവർ പറയുന്നു. ശാസ്ത്രിയമായ പഠനത്തിന് ശേഷം മാത്രം ട്രോളിങ്ങ് നിരോധനം നടപ്പിലാക്കാവു എന്ന ആവശ്യവും ഉയർന്നിടുണ്ട്. നാലായിരം യന്ത്രവല്‍കൃതബോട്ടുകളാണ് കേരളത്തില് മത്സ്യബന്ധനം നടത്തുന്നത്.\nLast Updated 3, Apr 2020, 9:00 AM\nട്രോളിങ്ങ് നിരോധനത്തിന് ഇളവ് വേണമെന്ന് ആവശ്യം


54 പേര്‍ക്ക് കൂടി ഒമിക്രോണ് സ്ഥിരീകരിച്ചു: മന്ത്രി വീണാ ജോര്‍ജ് - Express Herald 54 പേര്‍ക്ക് കൂടി ഒമിക്രോണ് സ്ഥിരീകരിച്ചു: മന്ത്രി വീണാ ജോര്‍ജ് Omikron confirms 54 more: Minister Veena George\nതിരുവനന്തപുരം: സംസ്ഥാനത്ത് 54 പേര്‍ക്ക് കൂടി ഒമിക്രോണ് സ്ഥിരീകരിച്ചതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. എറണാകുളം 12, കോഴിക്കോട് 10, മലപ്പുറം 7, തൃശൂര് 6, കോട്ടയം 5, തിരുവനന്തപുരം, പാലക്കാട്3വീതം, കൊല്ലം, ആലപ്പുഴ2വീതം, വയനാട്, കണ്ണൂര് ഒന്ന് വീതം\nഎന്നിങ്ങനെയാണ് ഒമിക്രോണ് സ്ഥിരീകരിച്ചത്.2പേര് വിവിധ രാജ്യങ്ങളില് നിന്നും വന്ന മറ്റ് സംസ്ഥാനക്കാരാണ്. 33 പേര് ലോ റിസ്‌ക് രാജ്യങ്ങളില് നിന്നും6പേര് ഹൈ റിസ്‌ക് രാജ്യങ്ങളില് നിന്നും വന്നതാണ്.5പേര് മറ്റ് സംസ്ഥാനങ്ങളില് നിന്നും വന്നതാണ്. 10 പേര്‍ക്ക് സമ്പര്‍ക്കത്തിലൂടെയാണ് ഒമിക്രോണ് ബാധിച്ചത്.\nസംസ്ഥാനത്ത് ആകെ 645 പേര്‍ക്കാണ് ഒമിക്രോണ് സ്ഥിരീകരിച്ചത്. ലോ റിസ്‌ക് രാജ്യങ്ങളില് നിന്നും 434 പേരും ഹൈ റിസ്‌ക് രാജ്യങ്ങളില് നിന്നും ആകെ 107 പേരും എത്തിയിട്ടുണ്ട്. 80 പേര്‍ക്കാണ് ആകെ സമ്പര്‍ക്കത്തിലൂടെ രോഗം ബാധിച്ചത്. മറ്റ് സംസ്ഥാനങ്ങളില് നിന്നും വന്ന 24 പേരാണുള്ളത്.\nOmikron confirms 54 more: Minister Veena George


തച്ചങ്കരി കെ.എസ്.ആര്.ടി.സി എംഡി ; ഹേമചന്ദ്രന് ഫയര്‍ഫോഴ്‌സ് മേധാവി | Gramajyothi News\nതച്ചങ്കരി കെ.എസ്.ആര്.ടി.സി എംഡി ; ഹേമചന്ദ്രന് ഫയര്‍ഫോഴ്‌സ് മേധാവി\nApril 11, 2018 12:11 pm Published by : Web Desk\nതിരുവനന്തപുരം: അഗ്നിരക്ഷാ സേനാമേധാവി ടോമിന് ജെ തച്ചങ്കരിയെ കെ.എസ്.ആര്.ടി.സി എം.ഡിയായി നിയമിച്ചു. തച്ചങ്കരിക്ക് പകരം നിലവില് കെ.എസ്.ആര്.ടി.സി എം.ഡിയായ ഹേമചന്ദ്രന് ഫയര്‍ഫോഴ്‌സ് മേധാവിയാകും. മന്ത്രിസഭാ യോഗത്തിലാണ് ഇതു സംബന്ധിച്ച തീരുമാനമുണ്ടായത്.\nക്രൈം റെക്കോര്‍ഡ് ബ്യൂറോ മേധാവി സ്ഥാനത്തോടൊപ്പമായിരിക്കും കെ.എസ്.ആര്.ടി.സി എം.ഡി സ്ഥാനം തച്ചങ്കരി കൈകാര്യം ചെയ്യുക. ഡി.ജി.പി എന് ശങ്കര് റെഡ്ഡിക്ക് പൊലിസിന്റെ അധികവല്‍കരണ ചുമതലയും നല്‍കിയിട്ടുണ്ട്. നിലവില് ക്രൈം റെക്കോര്‍ഡ് ബ്യൂറോ മേധാവിയായിരുന്നു ശങ്കര് റെഡ്ഡി.


സംസ്ഥാനത്ത് പുതിയ 17 ഹോട്ട് സ്പോട്ടുകള് കൂടി\nNov 27, 2020, 04:05 pm IST\nAug 1, 2020, 06:13 pm IST\nതിരുവനന്തപുരം: സംസ്ഥാനത്ത് കൊറോണ വൈറസ് വ്യാപിക്കുന്നതിന്റെ പശ്ചാത്തലത്തില് ഹോട്ട് സ്പോട്ടുകളുടെ എണ്ണത്തിലും വര്‍ധന. ഇന്ന് പുതിയതായി 17 മേഖലകളെ കൂടി ഹോട്ട് സ്പോട്ടുകളായി പ്രഖ്യാപിച്ചു. നിലവില് ആകെ 492 ഹോട്ട് സ്‌പോട്ടുകളാണ് ഉള്ളത്.\nഅതേസമയം 23 പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. തൃശൂര് ജില്ലയിലെ അവിനിശേരി (വാര്‍ഡ് 13), പുതൂര് (3), നെന്മണിക്കര (6, 7), ആളൂര് (1, 17), എരുമപ്പെട്ടി (9), തൃക്കൂര് (7,8), പൂമംഗലം (8), ചൂണ്ടല് (6, 7,8), ചേലക്കര (17), കൊടുങ്ങല്ലൂര് മുന്‍സിപ്പാലിറ്റി (31), ദേശമംഗലം (11, 13, 14, 15), തിരുവില്വാമല (10), പടിയൂര് (1, 13, 14),വല്ലച്ചിറ (14), മടക്കത്തറ (6, 7, 8, 14), പെരിഞ്ഞാനം (12), കൊല്ലം ജില്ലയിലെ പനയം (എല്ലാ വാര്‍ഡുകളും), വെസ്റ്റ് കല്ലട (എല്ലാ വാര്‍ഡുകളും), ഇടുക്കി ജില്ലയിലെ രാജക്കാട് (എല്ലാ വാര്‍ഡുകളും), കാഞ്ചിയാര് (11, 12), പത്തനംതിട്ട ജില്ലയിലെ റാന്നി പഴവങ്ങാടി (12, 13, 14), താന്നിത്തോട് (8), ചിറ്റാറ്റുകര (3) എന്നീ പ്രദേശങ്ങളേയാണ് കണ്ടെയ്ന്‍മെന്റ് സോണില് നിന്നും ഒഴിവാക്കിയത്.\nനടിയെ ആക്രമിച്ച കേസ്: ഹൈക്കോടതി ഉത്തരവിനെതിരെ സർക്കാർ സുപ്രീംകോടതിയിലേക്ക്\n25 വര്‍ഷം അമേരിക്കയില്;മടങ്ങിയെത്തി പണം കൊള്ളയടിക്കല് സംഘത്തലവനായി\nജമ്മു കശ്മീരിൽ വീണ്ടും പാക് പ്രകോപനം; രണ്ടു ജവാന്മാർക്ക് വീരമൃത്യു\nഇന്ത്യൻ മുൻ നിരയെ തകർത്ത് ഹേസലൽവുഡ് ; കോഹ് ലിയും ശ്രേയസ്സയ്യരും പുറത്ത്